USA’s nye konservative medier: Den konservative højrefløj har skabt et postfaktuelt monster, der truer med at æde hele det republikanske parti | Information\nPresserummet til valgmøde i New York tirsdag. Årsagerne til at mediernes højrefløj er svinget over til Trump, er mange, men den vigtigste er, at republikanerne selv har skabt har skabt en kultur, hvor der ikke er plads til modsigelser.\nSean Hannity sidder komfortabelt i sit aircondition-afkølede radiostudie i New York. Det er en varm august-eftermiddag, og han har efterhånden talt sig godt gal i skralden.\n»Helt ærligt! Jeg har lyst til at sige, at jeg ikke støtter Republikanere af jeres slags igen – nogensinde,« bjæffer han.\nSean Hannity, Fox News-vært og markant konservativ meningsdanner i USA, har fået nok af Washingtons republikanske ledere, og han har ikke tænkt sig at skjule det for de millioner af lyttere, som har stillet ind på hans program.\n»Hvis Trump om 96 dage taber valget, vil jeg rette en anklagende pegefinger direkte mod folk som Paul Ryan (formand for Repræsentanternes Hus, red.) og Mitch McConnell (flertalsleder i Senatet, red.) og Lindsey Graham og John McCain og John Kasich og Ted Cruz, Jeb Bush og alle de andre, der er kommet med løfter, som de ikke vil holde,« tordner han.\nHør Sean Hannitys udfald mod det Republikanske etablissement her.\nHannitys bombastiske udfald imod Det Republikanske Partis establishment er ikke af ny dato. I årevis har han sat sig selv i scene som den udefrakommende korsfarer, der forsvarer konservative værdier og principper imod en liberal præsident. Og imod dem, der er endnu værre: de feje republikanere, som han beskylder for at bøje af for præsidentens krav.\nAngreb fra egne rækker\nMen i 2016 har kritikken fra Hannity og hans højrøstede fraktion af USA’s konservative nyhedsmedier nået febrile højder. De drypvise stikpiller til republikanerne er veget for en tordenstorm af aggressiv kritik. Selv ikke figurer som Ryan og Cruz, hvis konservative status før blev set som svejset i stål, kan længere vide sig sikre.\nI hele denne amerikanske valgkampssæson er det bemærkelsesværdigt, at republikanerne har måttet bruge flere kræfter på at afværge angreb fra deres formodede venner blandt USA’s højrefløjsmedier end fra deres politiske modstandere til venstre.\nUnægtelig et ironisk tvist i betragtning af republikanernes historiske bidrag til at dyrke de samme konservative nyhedsmediers fremvækst som en strategi til at undgå ’mainstreamjournalisternes fordrejelser’.\nI stedet ser det ud, som om deres plan om at udnytte de konservative karismatiske kommentatorer til at forbinde sig med det folkedyb af fuldblods-amerikanere, der kunne have sympati for deres politiske synspunkter, har givet bagslag.\nFor i 2016 er kandidaturet i stedet blevet styrket for Donald Trump, der for et par uger siden ansatte Steve Bannon, den tidligere formand for det populære, Trump-venlige netmedie Breitbart News, som ny kampagnechef.\n»Vi kan som analogi prøve at forestille os nogen, der holder en baby-alligator i deres badekar og passer og plejer den,« siger Charlie Sykes, en populær konservativ talkshowvært i Wisconsin. »Baby-alligatorer kan være rigtig nuttede – lige indtil de bliver til voksen-alligatorer og kommer ud og begynder at bide dig.«\n»På samme måde kan vi sige, at de her fyre blev løftet frem og fik deres væsentlige talerstole, fordi man hos Republikanerne forestillede sig, at de var på samme side. Der var engang, da Breitbart nok kunne være syrlig og barsk, men antagelsen var, at han stadig havde sit ståsted i mainstreamkonservatisme,« siger han om mediets nu afdøde stifter Andrew Breitbart. »Folk troede helt ærligt, at vi alle trak i nogenlunde den samme retning.«\n»Jeg vil sige, at set i bakspejlet, skabte de virkelig instrumenterne til deres egen undergang,« siger Sykes om Det Republikanske Parti.\nGlen Beck, radiovært og grundlægger af sitet TheBlaze, her knælende ved at vælgermøde for Ted Cruz tidligere på året, vurderer, at mange af hans kolleger støtter den rabiate højrefløj for at få seere, likes og hits. Foto: Joshua Lott / Getty Images\nDet begyndte i 1990’erne\nGrunden til USA’ konservative mediekompleks blev lagt i 1990’erne. Det skete med fremkomsten af tre centrale institutioner: Fox News, Rush Limbaugh, og Matt Drudge.\nAlle tre gik nye veje og revolutionerede deres respektive platforme: Fox News gav tv-taletid til konservative meningsmagere, Limbaugh gjorde det samme på radio, og Drudge gjorde det på nettet.\nI de følgende år skulle deres gennemslagskraft inspirere adskillige efterlignere.\nHvad Limbaugh gjorde for taleradio, banede vejen for værter som Hannity, Glenn Beck, Michael Savage, Laura Ingraham, Mark Levin, og mange flere.\nOg hvad Drudge gjorde for internettet, skabte en sand underskov af konservative hjemmesider: Breitbart, TheBlaze, The Daily Caller, Hot Air, og Townhall gik online for at servicere et højresnoet publikum med umættelig appetit på nyheder fortalt gennem konservative optikker.\nMen i 1990’erne var den konservative presse ikke specielt fjendtlig over for de etablerede politikere til højre.\nI denne formative periode var den konservative mediebevægelse for det meste republikanernes trofaste medspiller. I stedet brugte man energien på at rakke ned på Bill Clinton med Monica Lewinsky-skandalen som et kulminationspunkt, hvor alle konservative medier dagligt hamrede løs på præsidenten.\nParti og medier i symbiose\nDet meste af tiden kunne republikanerne og de konservative medier eksistere i et symbiotisk forhold. Republikanerne brugte den nye mediemaskine til at indprente deres kernebudskaber i tilhængerskaren.\nOg samtidig stræbte de konservative nyhedsmedier efter at fastholde deres publikum ved konstant at hænge ’mainstreampressen’ ud som en branche, der var inficeret med suspekte liberale – en vedvarende kampagne, som det republikanske establishment kun var glade for at gå med på.\n»Essensen af, hvad de prædikede, blev, at her er det eneste sted, du kan finde troværdig mediedækning. De her medier er de eneste, du kan stole på. Alle de andre medier lyver for dig. Så du er nødt til at komme til os,« siger Ted Newton, bestyrelsesformand for Gravity Strategic Communications og tidligere kommunikationsrådgiver for den republikanske præsidentkandidat i 2012, Mitt Romney.\n»Så i forsøgene på at fastholde publikum, skabte man en offentlighed af seere, lyttere, læsere, der næsten blev slaver af de her kanaler. USA har på den måde fået en hel befolkningsgruppe, der kun vil se Fox, kun vil læse netnyheder hos Breibart osv. Mennesker, der lever i en boble,« tilføjer han.\nHen imod slutningen af præsident George W. Bushs anden embedsperiode kom dog de første tegn på tæring i det symbiotiske system.\nEstablishmentfigurer i GOP støttede indvandringspolitiske reformer og den redningsplan, som blev sat i værk på højden af recessionen i 2008. Men det gjorde de fleste konservative medie-meningsmagere ikke.\nSom årene siden er skredet frem, er det blevet stadig mere klart, at den konservative mediemaskines ’underholdningsfløj’ har overtaget kontrollen med partiet.\nRepublikanerne forsøgte at indynde sig hos meningsmagerne, give dem troværdighed ved at stille op i deres programmer og give dem adgang til informationer fra det politiske liv. Alligevel måtte de finde sig i at blive hudflettet af højremedierne for angiveligt ikke at være konservative nok.\nDet nye skældsord: RINO\nLad os spole hastigt frem til begyndelsen af valgåret 2016. For at undgå at blive kaldt ’RINO’ (Republican In Name Only – republikaner kun af navn) har republikanske politikere måttet indtage benhårde konservative positioner i næsten alle spørgsmål.\nHvis nogen f.eks. indtog konservative holdninger på 90 procent af politikområderne, ville den konservative presse fokusere på de resterende 10 procent, hvor der måtte være afvigelser fra den ortodokse linje.\nKonsekvensen blev, at for de konservative medier kunne kun én kandidat regnes for så konservativ, at han var værd at støtte: Ted Cruz.\nTexas-senatoren havde skønsomt fundet frem til en balance mellem de forskellige facetter af GOP og positioneret sig selv som traditionelt konservativ i de fleste spørgsmål, men med et libertært anstrøg. Dette gjorde ham overordentlig populær i den konservative mediemaskine i optakten til valgåret 2016, og det så ud til, at han havde sat flueben i alle de nødvendige afkrydsningsfelter for at vinde støtte fra alle de toneangivende højremedier.\nEt katastrofalt udsalg\nMen så var det, at et eller andet gik galt.\nDe mest aggressivt højreorienterede medlemmer af den konservative medieverden – den slags medlemmer, der uddelte verbale tæsk til de republikanere, som ikke rettede ind bag en uforsonligt højreorienteret linje i alle spørgsmål – har i stedet grupperet sig omkring den måske mest usandsynlige præsidentkandidat af alle: Donald Trump.\n»Amerika byder på fantastiske muligheder for at gøre identitetskriser til en levevej. Jeg mener, de her fyre sælger i bund og grund bare ud til højestbydende,« siger Rick Tyler, tidligere kommunikationschef for Cruz’ præsidentkampagne.\n»Hvis man er ægte konservativ, giver det ikke mening at hoppe med på Trumps vogn. De to ting kan ganske enkelt ikke forenes.«\nTrump er ikke just en mand, der er kendt for at kæle for sin konservative profil. I en lang række spørgsmål, der normalt er helt uomgængelige omdrejningspunkter for at vinde støtte fra de konservative medier, har han, som de fleste vil vide, indtaget liberale holdninger.\nSelv under primærvalgene gik han i flere nøglespørgsmål helt andre veje end partiet i øvrigt.\nTrump opflammede sine tilhængerskarer med skarp retorik mod frihandelsområdepolitikker, erklærede det for en katastrofal fejltagelse at gå ind i Irak og foreslog legalisering af potentielt millioner af USA’s illegale indvandrere gennem såkaldt Touchback-amnesti (de illegale indvandrere skal vende tilbage til deres oprindelseslande, søge om indrejse og få det, red.) – normalt synspunkter, der ville få de konservative medier til at rase og fråde af væmmelse.\nDonald Trump på vej hjem fra vælgermøde i Merrill Auditorium i Portland, Maine. Foto: Brendan Bullock / The New York Times\nMen højrefløjens mest højrøstede stemmer sluttede op om ham. Drudge, Breitbart, Hannity og den konservative kommentator og bestsellerforfatter Ann Coulter støttede alle hans kandidatur.\nEndnu mere overraskende var det imidlertid, at de selv samme stemmer på en eller anden måde også var i stand til at gøre tidligere elskede konservative figurer til pariaer.\nSenator Marco Rubio blev dukket for sin støtte til omfattende immigrationsreformer.\nKonspirationsteorier om Cruz’ far og personlige liv blev sat i omløb. Og Ryan, der ellers blev anset for at være den mest konservative formand for Repræsentanternes Hus i en generation, blev karakteriseret som en tilhænger af åbne grænser, som en mand uden rygrad og som en parodi på en republikansk leder.\n»Vi er havnet i en bizar verden, hvor alle konservative i enhver henseende er gjort til rinos,« siger John Ziegler, en nationalt syndikeret konservativ talkshowvært, der kaldte Andrew Breitbart for sin ven.\n»Der er ikke længere plads til rigtige konservative. Vi har også nået det punkt, vil jeg sige, hvor vi har forladt den rationelle Jords tyngdefelt og nu svæver i et rum, hvor fakta ikke længere betyder noget, sandheden ikke længere betyder noget, logik ikke længere betyder noget.«\nTed Newton gentager samme synspunkt.\n»Personer, som for blot to politiske sæsoner siden blev anset for rabiate højreorienterede galninge, klandres nu for ikke at være konservative nok,« siger han.\n»Personer, der førhen var kæledægger for den konservative bevægelse, er nu rinos. Jeg mener selv, at jeg har ret så konservative holdninger i de fleste spørgsmål – og alligevel må jeg se mig udsat for en syndflod af hadefulde angreb på Twitter. Pendulet er virkelig svinget over til den anden side.«\nTrumps stil forklarer ikke alt\nHvad kan forklare dette spektakulære skred? Kan det være Trumps brutale, kampberedte stil, der har charmeret dette segment af de konservative medier?\nRyan Williams, tidligere pressesekretær ved Romneys præsidentkampagne og kommunikationschef ved FP1 Strategies, mener, at den forklaring holder et langt stykke vejen. Flere af de konservative kommentatorer »er snarere tiltrukket af Trumps stil end af hans politik«, siger han.\n»Jeg tror, at nogle af dem simpelt hen er blevet forført af Trump, og derfor er villige til at give køb på deres holdninger. De ser, at han er en fighter, og det elsker de,« siger Williams. »Han står i spidsen for en ægte nævekampskampagne. Det gør, at de er villige til at give ham et spillerum.«\nLeon Wolf, chefredaktør på for de konservative blogsite RedState siger det samme endnu mere bramfrit: »Når vi ser på typer som Drudge og Breitbart, er det åbenlyst, at de føler sig naturligt draget mod usympatiske mennesker, der samtidig er noget nær uvidende om faktisk politik.«\nSeertal og hit-ratings kan også have spillet en rolle, vurderer flere af de konservative kommentatorer, der er afstået fra at hoppe ombord på Trump-toget.\nGlenn Beck, en af landets mest aflyttede radioværter og grundlæggeren af TheBlaze, siger, at »der skal nok være nogen, der mener, hvad de siger«, men adspurgt om, hvorfor så mange af hans kolleger – også dem, han kalder sine venner – har favnet Trump, siger han:\n»Jeg tror, der er folk, der gør det for ratings eller hits.”\nTrump giver seertal\nTrump har uden tvivl haft enorm gennemslagskraft i de amerikanske medier igennem hele valgåret 2016. Hans aparte stil og uforudsigelige personlighed gør hans valgkampsoptrædener, interviews og debatter til tilløbsstykker, ingen vil gå glip af.\nDen tidligere reality-tv-stjerne spiller åbenlyst på sit talent for at vække opmærksomhed. Og bruger det til at belønne og straffe folk fra de enkelte medier, afhængigt af deres dækning.\nEt berømt eksempel var, da Trump boykottede Fox News i ugevis, fordi, hævdede han, at kanalens dækning af hans valgkamp var »uretfærdig«. Til sidst kom han tilbage, men ville kun tale med tv-værter, der var ham mere venligt stemt.\nDet har vist sig at give bonus for dem, der har fået lov til at bruge ham som jævnlig gæst.\n»Mit show har aldrig før haft så stort et publikum,« skriver Hannity i et emailsvar til denne artikel.\nNetop Hannity er blevet kritiseret af kolleger i den konservative mediesfære, der anklager ham for at være blevet for sammenspist med Trump. Ziegler, den konservative radiovært, siger, at der ikke »er nogen tvivl om«, at det for medierne »også er et omsætningsspørgsmål«. Jo flere lyttere, seere og læsere, jo større indtægter.\n»Hannity er desperat for hver en rating-krumme på Fox News Channel. Det handler alt sammen om ratings,« siger han. »Hannity er ikke specielt dygtig – eller kløgtig. Han er bare en republikansk talkshow-vært, der viste sig at være på det rigtige sted på det rigtige tidspunkt. Så han er sårbar hele tiden, hvis han vil besvare sin status. Han er ikke nogen god entertainer selv, så derfor må han sikre sig, at hans seertal hele tiden er øverst på Fox News primetime-liste. Siden han begyndte at zoome ind på Trump, er hans seertal da også gået op og op. Det har styrket ham.«\nDonald Trump møder en hær af journalister og kamerafolk under et besøg i England. Foto: Andrew Milligan / PA via AP / Polfoto\nAnførerne i de konservative mediers Trump-heppekor forsvarer kækt deres dækning og afviser kritikken.\nHannity skyder igen mod Ziegler og dennes anklage om, at støtten til Trump alene skulle være spekulation i højere seertal.\n»Jeg kender ikke manden og er ret ligeglad med ham. Det virker ret oplagt, at han er desperat efter at få opmærksomhed, da han ikke ser ud til at kunne holde ret længe på et job i den her branche,« siger Hannity. »Han ved tydeligvis intet om mig.«\nFox News-værten tilføjer: »Jeg elsker simpelthen mit land, langt mere end seertal, og jeg foretrækker klart Donald Trumps politiske holdninger frem for Hillary Clintons.«\nHannity siger, at hans barske kritik af formanden for Repræsentanternes Hus er velbegrundet og berettiget.\n»Desværre har Ryan som flere andre nationale republikanere besluttet sig for at være hårdere i sin kritik af Donald Trump, end han nogensinde har været mod såvel præsident Obama som tidligere udenrigsminister Hillary Clinton.«\nHan påpeger fem specifikke »svigt«, som han ser hos GOP’s ledelse – angiveligt har den f.eks ikke været i stand til at finde på en politik, der »fuldstændig tilbageruller alle aspekter af Obamacare og fratager ordningen dens finansiering«. GOP-ledelsen har heller ikke anlagt »et tilstrækkeligt hårdt syn på, hvordan den nationale gæld kan afvikles«.\nDesuden, siger Hannity, omfatter Trumps politiske forslag »en dagsorden, som enhver konservativ burde kunne støtte«. Han opremser ti punkter, herunder den tidligere ejendomsmoguls løfter om at udnævne konservative dommere, forsegle den amerikansk-mexicanske grænse og sikre amerikanske krigsveteraner bedre vilkår.\n’Vi gør bare, hvad alle burde gøre’\nAndre støtter af Trump og kritikere af GOP-ledelsens generelle linje, griber til argumenter, der ligner Hannitys.\nMatthew Boyle, politisk redaktør i Washingtion for Breitbart News, siger, at hans nyhedsorganisation har som målsætning »at sikre en stadig foragt over for den globale herskende politiske klasse«.\n»Vi gør, hvad journalisterne fra mainstreammedierne burde gøre: Vi udfordrer den konventionelle visdom, griller politikerne, stiller hårde spørgsmål, rapporterer kendsgerninger, som i mange tilfælde er ubekvemme sandheder for karrierepolitikere, og giver en stemme til de millioner af mennesker verden over, der bliver ladt i stikken af verdens eliter, der ser sig selv som højt hævede over den almindelige borgere.«\nIfølge Boyle viser Breitbarts rekordstore nettrafik i de sidste måneder, at »amerikanerne hungrer efter noget andet«.\nOgså Ann Coulter afviser den konservative presses Trump-kritikere, som hun kalder irrelevante for den konservative bevægelse.\nBestsellerforfatteren pointerer, at »der findes en frygtelig masse konservative mediepinger,« mens hun kun på en hånd kan tælle »de konservative radioværter, der støtter Donald Trump eller i hvert fald som har gjort det helt fra begyndelsen«.\nHullet i Ann Coulters påstande er, at selv om der er andre kanaler, der indgår i det konservative medieapparat, så har de slet ikke samme gennemslagskraft som den hårde højrefløj.\nNational Review og Weekly Standard læses kun af eliten i Washington, mens den bredere amerikanske befolkning ser ud til at foretrække de mere aggressive medier, som støtter Trump.\nDermed er konservative, der er imod Trump, efterladt i en vanskelig position, når de skal forsøge at få deres budskab ud til potentielle tilhængere.\nRyan eller Cruz kan f.eks. ikke længere henvende sig til Hannity og bede om et forstående interview. De kan ikke arbejde med Breitbart eller stole på, at Drudge vil støtte deres politiske dagsorden. Disse republikanerne er reelt forvist fra de konservative nyhedsmedier og står således tilbage med et kæmpemæssigt kommunikationsproblem.\n»De har ikke noget sted at gå hen. Hvor skal de ellers få deres budskab ud? De kan ikke gøre det i mainstreammedierne. Ikke hvis de vil have fat i det konservative publikum,« siger Ziegler.\n»Vi har i mange år terpet den lektie blandt de konservative vælgere, at de ikke kan have tillid til andet end, hvad de hører i konservative medier. Og nu viser de konservative medier sig så at være blevet utroværdige.«\n»Der er næppe andet for end at gå tilbage til de gamle mainstreammedier. Det er i sidste instans den eneste rationelle holdning. At få det til at lykkes, er det optimale tilbageværende scenario.«\nDen stærkt højreorienterede vært på Fox News, Sean Hannity, gør klar til at interviewe den republikanske kandidate Ted Cruz. Længe var Cruz favoritten for de konservative mediers yderfløj, men så begyndte de at samle sig om Trump. Foto: Photo by Joe Raedle / Getty Images\nMen en kommunikationschef, der har arbejdet for den republikanske topledelse på Capitol Hill, beklager sig over et problem, han angiveligt ofte løber ind i: De fleste journalister fra mainstreampressen er »negativt forudindtagede« over for republikanerne.\nDerfor, siger kommunikationschefen, er det stadig bedst at arbejde med »de alternative og mindre medier til højre«.\nEt af disse medier kunne være Glenn Becks TheBlaze (hvor denne artikels forfatter tidligere har arbejdet). Den konservative nyhedshjemmeside har fået en stor læserskare – alene i juli blev den besøgt af over seks millioner læsere ifølge tal fra Quantcast.\n»Når vi snakker TheBlaze, snakker vi ikke et sted, der fodrer folk med råt kød. Hos os er vi både nogen, der er pro-Trump og anti-Trump. Det er i al fald min forståelse af TheBlaze,« siger Glenn Beck og fortsætter:\n»Vi kaster ikke bare vores kærlighed på en enkelt kandidat, som mainstreammedierne gør. Og som Breitbart og Drudge har gjort.«\nEt af de store programmer på TheBlaze hedder ’Dana’. Det har før kastet sig ud i voldsomme debatter om Donald Trump. En af dem var særligt skinger, og blev efterfølgende italesat af programvært Dana Loesch.\n’Der er ingen, der kan skelne’\nNogle konservative har forsøgt at tage kampen op mod Trump og tryglet deres publikum om at være lydhøre for, hvad de hævder, er det rationelle synspunkt, men deres argumenter synes ikke at gøre stort indtryk.\nEt af de vigtigste problemer, siger Sykes, er, at det er blevet umuligt at bevise over for lytterne, at Trump fortæller usandheder, for i løbet af de seneste årtier har de konservative nyhedsmedier »stort set elimineret alle dommere og dørvogtere«.\n»Der er ingen, der kan skelne,« siger han. »Lad os sige, at Donald Trump dybest set bare påstår, hvad som helst … hvad han nu lige har lyst til at sige. Og alle ved, at det er en stor løgn. Det store problem i forhold til mit publikum er, at det er umuligt for mig at sige til dem: ’For resten er det, Trump siger dér, usandt’. For så vil de spørge: ’Hvordan det? Jeg har selv hørt det hos Allen B. West’, eller de vil sige: ’Jeg har selv set det på Facebook.’ Jeg kan så sige: ’Jamen, New York Times har kørt et faktatjek’, og de vil sige: ’Åh, jamen det er jo bare New York Times, og det er bullshit’. Der er ikke længere nogen tilbage. Man kan ikke henvise til et sted og sige: ’Se, her er fakta’.«\n»Jeg må indrømme, at det er en forvirrende ny virkelighed, vi oplever ved dette års valgkamp. Folk kan have taget fuldstændig bo i de alternative mediers virkelighed, og der er ingen måde, vi kan bryde igennem til dem på,« fortsætter Sykes.\n»Og jeg svømmer imod strømmen her, for hvis jeg begynder at sige nogle af disse ting på mine hjemmesider, har jeg pludselig solgt ud. Så de vil spørge: ’Hvad er der galt med mig, at jeg udsender de her historier, som jeg ved, ikke kan være sande.’«\nIngen plads til moderate stemmer\nZiegler siger, at han oplever at stå over for meget af det samme problem.\n»Hvis du er konservativ talkshowvært, som jeg, og hvis du nægter at tro på, at Hillary Clinton står bag flere mord, eller at Barack Obama er ekstremistisk islamsympatisør, der sandsynligvis er født uden for landet, så holder du brandudsalg, så bliver du til en rino. Så kommer du på en eller anden måde i den liberale elites sold. Det har efterhånden gjort det meget vanskeligt for mig at fortsætte mit show. Vi er næsten nået til det punkt, hvor vi ikke længere er i stand til at fungere.«\nHan fortsætter: »Det er, som om det er en sygdom, der overtaget menneskers sind. Jeg kan ikke huske, at det var lige så slemt for fire år siden. Det er, som om noget er bristet. Holdningen er, at hvis en historie pludselig kommer ud, og den ikke er på Breitbart eller er godkendt af Drudge, så kan den ikke være sand. Især ikke hvis den handler om Donald Trump. Der er jo fuldstændig latterligt.«\nAdspurgt om, hvorfor ingen af hans kritiske bemærkninger om Trump tilsyneladende har kunnet slå så meget som en revne i ejendomsmogulens panser, tøver Beck.\n»Jeg tror, at rigtig mange føler sig fortabte. Vi er kommet til et punkt, hvor de ikke aner, hvad de skal stille op.«\nTrump kort efter et vælgermøde i Californien. Foto: Jae C. Hong / AP Photo / Polfoto\nVi er nødt til at starte forfra\nDe, som er blevet kørt ud på et sidespor af den barske mediehøjrefløj, tror – eller beder til – at dens herredømme snart må stå for fald.\n»Når alt det her er overstået, bliver vi nødt til at gå tilbage og begynde forfra. Der kommer en regning, der skal betales,« siger Sykes. »Det er os selv, der har skabt dette monster.«\n»Og bemærk, at jeg er en konservativ talkshowvært. Alle konservative talkshowværter har stort set etableret deres brand som modpol til mainstream-medierne. Vi har brugt de sidste 20 år på at dæmonisere de liberale mainstreammedier. Og jeg vil gerne sige, at meget af det har også været berettiget. De har deres egen helt reelle bias,« fortsætter han.\n»Men på et tidspunkt vågner man op og indser, at vi har gjort det af med alle mediers troværdighed,« siger Sykes. »Hvis vi har sået vind, har vi høstet storm. Jeg er nødt til at se mig selv i spejlet og spørge: ’Hvor meget har du selv været med til det her?’«\nGlenn Beck udtrykker sit håb om, at de konservative vil vågne op og til sidst belønne dem, der ikke vaklede i deres overbevisninger.\n»Jeg tror, at i det lange løb vil kun de, der forblev tro imod deres principper, stå tilbage, Men hvor lang tid skal der gå, før vi når dertil? Jeg ved det ikke.«\nZiegler erklærer, at han ville foretrække, at hele systemet blev sænket med en torpedo, så det kunne genopbygges forfra.\n»Jeg synes helt ærligt, at de nye konservative medier er det værste, der nogensinde er sket for Det Republikanske Parti på landsplan,« siger han.\n»Nu kan Rush selvfølgelig ikke få skylden for det hele, men hvis vi ser på præsidentvalgene, før Rush Limbaughs radioprogram blev syndikeret nationalt, så var det jo tæt på, at republikanerne vandt fem ud af seks,« siger han.\n»Efter at Rush Limbaugh blev landsdækkende – hvis vi siger, vi starter i 1996 og forudsætter Trumps sandsynlige nederlag i 2016, så vil republikanerne have tabt fem af de syv præsidentvalg, siden han blev syndikeret.«\nNogen skal ansvaret\nZiegler siger, at hvis ikke Trumps mest entusiastiske støtter i den konservative presse kommer til at betale en pris efter et nederlag til Clinton, »så kommer vi aldrig til at rejse os igen«.\n»Det konservative establishment, der må væk, er det konservative medieestablishment. Sean Hannity må trække sig. Bill O’Reilly må trække sig. Og ja, desværre må også Rush Limbaugh trække sig,« siger han.\nTalkshowværten konkluderer: »Det scenarie, der vil skuffe mig mest er det her: Hvis Trump taber, og det er jeg ret sikker på, at han gør, og det sker med stor afstand, og Sean Hannity og folk som han så ikke oplever stærke karrieresmerter; hvis de ikke føler sig tilintetgjort på grund af deres eget medansvar, ja så er det slut. Så rejser vi os aldrig igen.«\n»For hvis de konservative medieelementer, der har solgt ud til Donald Trump, kan slippe helt omkostningsfrit, så gæt engang, hvad der vil ske. Så vil de gøre det igen og igen og igen. Og så tror jeg, det er forbi for USA’s republikanere.«‹\n© Business Insider og Information Oversat af Niels Ivar Larsen\nLær de konservative mediestemmer at kende\nSteve Bannon, tv. (f. 1953): Overtog Breitbart.com efter Andrew Breitbart, og kørte medieimperiet med stor success. Fra august 2016 tiltrådte han som Trumps kampagnechef.\nGlenn Beck, midt (f. 1964): Radio- og tv-vært med sit eget program, der blandt andet sendes på TheBlaze. Tidligere blev det sendt på Fox News. Stærkt kritisk over for Donald Trump, og var fortaler for Ted Cruz. I Bush (jr.)-tiden blev han anset for en af de mest radikale højreorienterede mediefolk, og han stod blandt andet bag Rally For America-bevægelsen. I dag er han blevet overhalet indenom.\nAndrew Breitbart. th. (1969-2012): Startede sin karriere hos the Drudge Report, blev senere researcher hos Huffington Post i 2005, hvorefter han startede sit eget site, Breitbart.com, der siden er vokset til et af de helt store. Andrew Breitbart var en festglad type, der tidligere har beklaget manglen på kunstnere fra højrefløjen. Døde i 2012 af hjetestop.\nMatt Drudge, tv. (f. 1966): Manden bag Drudge Report, der startede som nyhedsbrev i 1996, og var det første medie til at fortælle historien om Monica Lewinsky-skandalen. Matt Drudge startede fra bunden, og var ganske ukendt indtil Drudge Report for alvor tog fart. I dag anses han for ganske indflydelsesrig.\nSean Hannity, midt (f. 1961): Radio- og talkshowvært, som har haft stor succes både på egen hånd samt hos Fox News. Har i den seneste tid været centrum for heftig debat, da det kom frem, at han har ageret rådgiver for Donald Trump, samtidig med han har været vært på førnævnte tv-kanal.\nLaura Ingraham, th. (f. 1963): Forfatter, radiovært og gæstevært på det klassiske konservative og populistiske O’reilly-show på Fox News. I 2012 var hendes radioshow det femte-mest populære i hele USA. Gjorde sig særligt positivt bemærket til det seneste Republikanske nationalkonvent, hvor hendes tale blev tilskrevet stor betydning, og blev fremhævet som bedre end selv Donald Trumps.\nMark Levin, tv. (f. 1957): Radiovært. Har langet hårdt ud efter Fox News, da de såede tvivl om daværende kandidat Ted Cruz’ mulighed for at vinde nomineringen. En kendt sammenligning han lavede, var mellem Ted Cruz og Ronald Reagan; de to er, ifølge Mark Levin, ægte konservative.Foto:\nRush Limbaugh, midt (f. 1951): Limbaugh var en af de første populære konservative radiostjerner, og i dag sender han et radioshow navngivet efter ham selv. I denne valgkamp har han støttet Ted Cruz benhårdt, og har fremhævet hans ærkekonservative værdier som ”ægte”.\nMichael Savage, th. (f. 1942): Radiovært og personen bag ”The Savage Nation”, der var et populært talkshow, som stoppede med at sende i 2012 – i 2009 var det det andet-mest lyttede radioprogram i USA. Blev i 2009 forbudt indrejse i England grundet kontroversielle udtalelser om indvandring, islam, voldtægt og autisme.\nKilder: Rushlimbaugh.com, Mediaite.com, Vox.com, Wikipedia.org, The New York Times.\nSulten efter mere? Vi anbefaler Harvard Universitys podcast nedenfor, hvor The New York Times’ Jackie Calmes fortæller om det, hun fandt frem til, da hun undersøgte de konservative mediers påvirkning af Det Republikanske Parti.\nVi anbefaler også følgende analyser fra Vox.com:\nHvordan de konservative medier hjalp den radikale højrefløj med at overtage det Republikanske Parti (engelsk).\nForstå Breitbart: Den konservative mediegigant, som vil bakke Trump op i at smadre det republikanske etablissement (engelsk).\nGlenn BeckDonald Trump\n10. september, 2016 - 13:48\nUtrolig virkelig og velskrevet artikel om det amerikanske valg med fokus på de republikanere, der ikke kan få deres stemme igennem deres normale kanaler. Som er helt overtaget af de yderligtgående post tea-party-republikanere.\nDer faktisk kun har ét sted at gå hen, nemlig til den presse, der helt generelt har valgt at støtte Clinton mod Trumps løgnehistorier ...\nSikke'n uredelighed - næsten som Trumps viltre pomadehår.\n10. september, 2016 - 14:40\nDemokratiet er udsat for en form for voldtægt i disse år af en lille særdeles stærk og hæmningsløs minoritet i den vestlige verden. Demokratiet bliver på den måde udhulet og kan således ende med at blive sin egen værste fjende som det er set før i historien.\n...Hvis ikke det bliver modarbejdet af mere midtsøgende demokratiske kræfter kan det ende med en meget ubehagelig situation for det store flertal - Og det ikke kun i Trumps USA.\n10. september, 2016 - 14:47\nMan skal ikke læse langt ned i teksten, før det står klart, at forfatteren selv må være konservativ. Det burde Information, efter min mening, have understreget, da oplysningen jo ikke gør artiklen mindre væsentlig, men tværtimod sætter Oliver Darcys indlæg ind i et langt mere interessant perspektiv.\nFørst hen mod slutningen af artiklen nævnes det, i en parentes, at Oliver Darcy har arbejdet på The Blaze, som er grundlagt af Glenn Beck. Den oplysning kunne man i 'oplysningens tjeneste' med rigtig god mening have løftet op i fx underrubrikken.\nPå Vox, og altså fra den modsatte side af det politiske spektrum, anbefales Oliver Darcys artikel, dog med den vigtige pointering, at han helt udelader en ellers meget væsentlig del af Donald Trumps succes i konservative medier: racisme!\n"Race and racism are a huge part of the Trump story, inseparable from any meaningful account of how he succeeded. That’s because race remains a hugely important motivating force, independent of class or partisanship, in American voters’ political behavior. Ignore that almost entirely, as Darcy does, and you end up with a distorted analysis of Trump’s success."\nBill Atkins, Flemming Berger, Jakob Silberbrandt, Karsten Aaen, Jakob Trägårdh og Nickey Fregerslev anbefalede denne kommentar\n10. september, 2016 - 17:57\n"Den konservative højrefløj har skabt et postfaktuelt monster, der truer med at æde hele det republikanske parti"\nDet republikanske parti, som har fostret Bush I+II? Det parti?\nI så fald, hvad er problemet?\nFlemming Berger, Vladan Cukvas og Erik Jensen anbefalede denne kommentar\n10. september, 2016 - 18:12\nJeg tror mediernes betydning er overdrevet. Menigmand kan godt selv gøre sig sine overvejelser.\n10. september, 2016 - 19:34\nJamen, Vibeke Rasmussen ...\nDet kan være godt nok med et forskræp i artiklens manchet om, hvad man skal være forberedt på. Men på den anden side snyder man måske sig selv for den usikkerhed under læsningen, der gør den til mere end en almindelig læseoplevelse. Først hen ad vejen dæmrer det, lige som med god litteratur.\nEn af fordelene er, at tekstens argumenter får lov til at hænge lidt længere, end hvis man på forhånd vidste, hvor de skulle rubriceres.\nDet fortjener teksten faktisk, for det viser sig jo at være et stykke tragisk bekendelseslitteratur. Selv om man ikke er politisk enig med forfatteren (og nogle af de meningsfæller, han citerer), så kan der næppe være tvivl om, at de er sig fuldt bevidste om det monster, de selv har skabt, men først nu indser, at det har taget magten fra dem selv - og at skaden måske ikke kan repareres.\nFlemming Berger, Jakob Silberbrandt, Torben Skov, Jakob Trägårdh og Niels Duus Nielsen anbefalede denne kommentar\n11. september, 2016 - 08:22\n"Amerika byder på fantastiske muligheder for at gøre identitetskriser til en levevej" - lyder som noget vi kender ret godt til her i landet. Siden midten af 90'erne er der opstået to-tre nye partier, der lever op til beskrivelsen: DF, LA og Nye Borgerlige.\nMen ellers.... jeg undres over, hvordan Trump kan score så megen opbakning hos den amerikanske arbejderklasse. Det et jo alm. kendt, at han i sine virksomheder anvender sort arbejdskraft, og at mange af d produkter, hans virksomheder bruger, er fremstillet i\nlavtlønslandene. Men det er åbenart ikke nok til at hans vælgere, vender ham ryggen.\n11. september, 2016 - 10:54\nIkke at nævne Å i din triade, arne, synes lidt urimeligt, nej?\n11. september, 2016 - 11:09\nJa, hvordan kan den amerikanske arbejderklasse, især den hvide amerikanske arbejderklasse stemme på Trump. Nok fordi han lover dem jobs - indenfor olieindustrien, kulindustrien mm.\nI en artikel i Huffington Post, afsløres Trumps virkelige og reelle planer, skulle han blive valgt. Artiklen kan læses her:\n"Donald Trump’s senior economic adviser, Stephen Moore, said the candidate planned to pay for his costly proposals by eliminating the departments of Commerce, Energy and Education; lifting all restrictions on mining, drilling and fracking; ending Temporary Assistance for Needy Families programs, and offering rust-belt factory workers new jobs on oil rigs and steel mills."\nRust-belt factory workers i USA bor i de områder hvor der i dag er olieudvinding, stålfabrikker samt kuludvinding. Altså en klar reaktionær dagsorden, vil jeg mene. Og Trump forstår åbenbart ikke, at selv i olieindustrien eller i kulindustrien i dag, også i USA, ansætter man folk der har en collegedegrees eller high school degrees, altså folk der har en uddannelse.\nEt lidt længere citat om hvordan Trump ikke virkeligt vil hjælpe de personer, han påstår at hjælpe, men i stedet for hjælpe ledere af virksomheder, fabrikker mm.\n"If you’re starting to think that maybe Trump actually worries about the plight of the poor, think again. It is business and industry leaders, not unemployed youth, who are the intended beneficiaries of a Trump economy. According to Moore, several of Trump’s economic proposals came out of monthly meetings he held with the Trump Leadership Council, which Moore described as “25 or 30 major industry leaders, the men and women who run the great companies in America.” “These are energy companies, transportation companies, telecommunications and tech companies. We meet about once a month with Donald Trump, and he always sits there and each person has about two or three minutes to talk.” Moore continued: “What shocked me about these meetings was listening to these business leaders, and they all said the biggest thing is the regulatory state, and it’s just strangling their businesses in every single arena. So the first thing we’re going to do about this is have a regulatory freeze. The day he enters office we’re just going to put a halt on any new regulations.”"\nOg det var det her, man skulle og burde diskutere i USA.....\nHans Jørn Storgaard Andersen, Jens Thaarup Nyberg, Flemming Berger, Arne Lund, Jens Kofoed og Mihail Larsen anbefalede denne kommentar\n11. september, 2016 - 11:24\nDér har vi den igen. Galejslaver, der kræver deres ret til en åre. Arbejdere, der tigger om usselt arbejde for enhver pris. Og altså hér amerikanske arbejdere, der vil lægge deres fremtid i hænderne på en mand og et parti, der er hovedansvarlig for deres elendighed. Sådan agerede en stor del af de tyske arbejdere også i begyndelsen af 1930'erne, og vi kender resultatet.\nHans Jørn Storgaard Andersen, Flemming Berger, Arne Lund, Jakob Silberbrandt, Karsten Aaen, Mikael Velschow-Rasmussen og Jens Kofoed anbefalede denne kommentar\n11. september, 2016 - 11:44\nJamen, jamen, Mihail Larsen (10. september, 19:34) …\n… hvordan i al verden bærer du dig ad med at læse ovenstående artikel ikke kun som 'bekendelseslitteratur, men ovenikøbet som "et stykke tragisk bekendelseslitteratur"!? Oliver Darcy bringer på intet tidspunkt sig selv på banen eller giver udtryk for sine egne personlige holdninger, så hvordan kan du på nogen som helst måde opfatte artiklen som 'bekendelser'? Og hvor præcist i teksten "dæmrer det" for dig, at der er tale om "mere end en almindelig læseoplevelse"!?\nDu skriver "Selv om man ikke er politisk enig med forfatteren …" Men hvad i teksten får dig til overhovedet at spekulere i forfatterens politiske tilhørsforhold? Teksten er efter min bedste vurdering en ganske neutral og nøgtern og i store træk objektiv og upartisk beskrivelse af forholdene i det konservative medielandskab nu efter Donald Trumps tilsynekomst på den politiske scene.\nHverken selve artiklen eller Informations redaktion afslører, at ovenstående er skrevet ud fra et – muligvis – konservativt synspunkt, og selvom det netop ikke ændrer den stort set upartiske beskrivelse, ville det efter min mening ingen skade have været til, at Information, som en art varebetegnelse, en forbrugeroplysning til læseren, havde nævnt Oliver Darcys baggrund som Glenn Becks protege. Det er du så uenig i, fint nok, men jeg synes ikke din forklaring holder vand. Den lyder mere som en art efterrationalisering. Og jeg har også, modsat dig, mere end svært ved at se, hvordan en sådan oplysning skulle have givet mig grund til ligefrem at føle mig snydt for en læseoplevelse, jeg så ikke ville have haft.\n11. september, 2016 - 13:36\nDet skjulte præmis i hele artiklen og i en del kommentarer er, at præsidenten har magten. Jeg har altid haft opfattelsen, at US præsident er blot en front figur for en gruppe magtfulde mennesker, der stå bag ham. Men skidt med det. Der er noget andet som, jeg vil sige.\nTrumps succes kan dels forklares, at han fremstå som ”lone rider” i den amerikanske politik. Han er ikke en af ”dem”, selv om han færdedes det meste af sit liv i deres kredse. Det er den store forskel mellem ham og Hilary, som er Wall Street væddeløbshest og har svoret sin loyalitet til netop de elementer i den amerikanske establishment, som af mange opfattes som den mest korrupte og kriminelle. I tiden efter krisen har mange udpeget netop Wall Street som den ultimative skurk, og kampen handlede om at få magten tilbage til Main street. Trump giver udtryk for, at han er manden der vil gøre det og i mange amerikanerens øre lyder det som dejlig musik.\nFru Clinton tilknytning til det neokonservative miljø vækker samtidig de værste minder hos amerikanere fra den nyere amerikanske indenrigs og udenrigs politik. Og selvfølgelig hjælper det ikke, at hun roder sig en lækage affære, mens der er i gang en FBI undersøgelse for korruption af hendes fonds. Alligevel formå hun ved hjælp af sine magtfulde venner i de toneangivende amerikanske medier at lægge en damper på alt det. Det hjælper heller ikke hendes symbolske billede af an kvinde der kæmper kvindernes sag, at hun som advokat kunne få ”off the hook” en voldtægtsforbryder, som voldtog og gennemtævede en 12årig pige. Damen har alt for mange skeletter i skabet, at det vil være det største nederlag for det amerikanske demokrati hvis hun vinder.\nDisse få ting gør bl.a., at selv amerikanere i det alternative miljø, som er meget anti-globalistisk, anti-imperialistisk, pacifistisk og libertær indirekte støtter Trump, ved at have det alt for travlt med at slås mod Clinton klanen.\nMen det hele er en amerikansk sag, og for os i Danmark og Europa kan denne diskussion have en rent akademisk og/eller ideologisk betydning. Vi burde tænke lidt mere pragmatisk og spørge os selv er, hvad vi får med henholdsvis Trumps eller Clintons sejr. Med Trump er det ikke til at sige, hvad konsekvenserne af hans økonomiske politik vil være for Europa. Han er ikke tilhænger af handelsaftaler, som skulle går udenom VTO, hvor den amerikanske indflydelse er blevet væsentlig reduceret. Han har også udtalt, at for ham er den kolde krig slut, og at NATO trænger til grundig eftersyn. Måske er han bare dårlig geopolitisk strateg set med amerikanske øjne, eller måske ligefrem en tåbe, men for os i Europa vil eskalering af konflikten med Rusland og Kina kun bringe hovedpine, da vi befinder os på den potentiale kommende slagmark og vil blive bedt om at betale en høj pris. Og det er netop hvad fru Clinton har udråbt som sin højeste prioritet – at straffe Rusland. Det er der, hvor det neokonservative kommer ind i spillet igen.\nVælgprocessens slutfase bliver yderst spændende, men det der sker efter 1.januar 2017 vil de færreste være særlig begejstrede over hvis damen vinder.\nThomas Petersen, Jens Thaarup Nyberg, Flemming Berger og Arne Lund anbefalede denne kommentar\n11. september, 2016 - 15:23\nNu får den ikke for lidt: Der er en stemning af en Wagnersk Götterdämmerung (Ragnarok) over den fremadskridende, smertefulde erkendelse af det republikanske partis uundgåelige undergang og behovet for at starte h e l t f o r f r a. Partiet er ramt af en forbandelse, som det har påført sig selv.\nOg så lidt mere nøgternt: Forfatteren har sin rod i den [næst]yderste højrefløj, og han fremlægger ganske prisværdig ærligt, hvordan der er gået råd i den politiske strategi. Selv ikke klassiske konservative i USA ønsker, at Trump vinder, for det vil kun gøre det hele meget, meget værre.\nDer er ikke kun tale om et hovsa-valg med en hovsa-kandidat, men om konsekvenserne af en lang historisk tradition i USA. Jeg har tidligere henvist til en dybdeborende artikel herom, men gør det gerne igen:\nChristian Nymark, Rasmus Rosenørn og Niels Duus Nielsen anbefalede denne kommentar\n11. september, 2016 - 17:38\nTrump, Clinton, Socialdemokratiet og resten af den dansk højrefløj har, virkelig meget til fælles, men vigtigst af alt er de ikke til gavn for borgerne.\nFakta er ikke noget for vores politikere nu om dage!\nHvis Trump, Clinton, Socialdemokratiet og resten af den dansk højrefløjs drøm om økonomisk vækst skal blive til virkelighed, er det med nye investeringer i kulproduktionen igen og se at få solgt et par nye milliarder inder, et par nye milliarder kinesere og nogle milliarder afrikanere deres første ny bil og fordele overskuddet fra forbruget, for der er ikke vedvarende energi til rådighed for global økonomisk vækst.\nFossilt brændstof koster intet, så for Trump, Clinton, Socialdemokratiet og resten af den dansk højrefløj, er det er kun problemet med, at finde investorer der forhindre deres våde fantasier.\nMen fakta er naturligvis, at fossilt brændstof afbrænding resultere i de ekstreme menneskeskabte klimaforandringer, der nu accelerere for alvor, det vil ændre alle menneskers livs og overlevelse betingelser de kommende halvtreds år, de ekstreme menneskeskabte klimaforandringer vi har oplevet, blev beskrevet for over ethundrede år siden af Svante Arrhenius (1859-1927) i 1896, da fossilbrændstof blev introduceret for alvor, som afløser til datidens foretrukne energi til fremdrift af økonomien dampkraften, men stærke økonomiske kortsigtede gevinster vandt over klogskab og videnskab allerede dengang i slutningen af attenhundredetallet.\nOg CO2 ophobning fra fossilbrændstof afbrænding og den efterfølgende globale opvarmning og de tilstødende globale stigende klimakatastrofe konsekvenser, er ikke raketvidenskab, benægtere af dette faktum er at betragte som religøse fanatikere eller politikere.\nEn lille gennemgang af fakta!\nKun vedvarende bæredygtig energi kan forsyne bæredygtig vækst 20% af vores energi forbrug, på denne vores eneste klode, er i dag bundet til elektrisk energi forbrug, men 80% er ikke elektrisk energi forbrug og for ikke klimaforandringerne skal ende i ukontrollerbare og samfundsundsomstyrtende klimaforandringer, skal der bruges ikke opfundet teknologi til, at suge CO2 ud af atmosfæren, denne teknologi skal bruges meget hurtigt.\nVækst skabt ved overforbrug er urentabelt.\nVærdien af olie, gas og kul er ikke eksisterende, så længe afbrænding føre til ukontrollerbare menneskeskabte klimaforandringer.\nDer er ikke energi til rådighed for opretholdelse af den rige del af verdens livstil.\nDet medføre, en væsentlig reduktion af transport af vare over store afstande, hvor det er muligt at omlægge til selvforsyning og når det betaler sig energimæssigt.\nMihail Larsen (11 sept., 15:23)\nÆhm, hvad får ikke for lidt? Og hvorfor skal Wagner blandes ind i dit ikke-svar? Som så ofte før med dig, når nogen har udfordret dig over din evne, vælger du i stedet at gå til angreb, her med noget, der sikkert er ment som en personlig fornærmelse. Selv om jeg nu ikke lige kan dechiffrere den. Nå, dig om det.\nMen kan du ikke bare svare på mine spørgsmål? Det var jo rent faktisk dig, der indledte 'dialogen' ved at henvende dig for at gå i rette med mig. Af erfaring véd jeg godt, at du kan have svært ved at læse indenad, og at du foretrækker at tale uden om og/eller 'langer ud', når du føler dig klemt. Men kan du ikke alligevel prøve at anstrenge dig lidt. Mine spørgsmål er faktisk ganske simple:\n"Hvordan bærer du dig ad med at læse ovenstående artikel ikke kun som ’bekendelseslitteratur, men ovenikøbet som "et stykke tragisk bekendelseslitteratur"!? Og hvor præcist i teksten "dæmrer det" for dig, at der er tale om "mere end en almindelig læseoplevelse"!?"\nOg hvorfor kloger du dig nu på, at "Forfatteren har sin rod i den [næst]yderste højrefløj"? Hvad véd du om det? Har du undersøgt hans baggrund? Eller var det min kommentar, der satte dig på sporet? Jeg er faktisk ret overbevist om, at du ingen anelse havde om hans politiske tilhørsforhold, mens du læste artiklen, og derfor måske blev lidt flov over din anbefaling af den? Hvorefter du prøvede at bortforklare den og efterrationalisere med din lange, utroværdige væven om 'læseoplevelse'?\nOg spar mig for din nedladende belæring til mig om 'de faktiske forhold' i amerikansk politik, som om jeg har belæring behov! Altid oppe på din 'jeg alene vide'-piedestal højt hævet over os dumme meddebattører, hva'! Ind til videre, men den bliver helt sikkert overgået, tager denne bemærkning dog prisen for totalt virkelighedsfjern selvovervurdering: "Jeg har tidligere henvist til en dybdeborende artikel herom, men gør det gerne igen." Du lyder som om du helt seriøst forventer, at jeg ydmygt og taknemmeligt skal bøje mig i støvet over denne nådige gunstbevisning. Ha!\nDet kunne ellers have været lidt interessant, hvis du helt undtagelsesvist kunne stige ned fra din (i egen selvforståelse) ophøjede position og bare indgik i en jævnbyrdig meningsudveksling og bl.a. svarede på de spørgsmål, du bliver stillet. Uden tilsvininger og udenomssnak. Men det rækker din formåen åbenbart ikke engang til?\n11. september, 2016 - 19:21\nVladan Cukvas har fat i en meget væsentlig pointe: Clintons krigeriskhed. New York TImes undersøgte på et tidligt tidspunkt under primærvalgene, hvem af de ledende kandidater, der var den mest krigsgale. Clinton sejrede stort, og det kan jo ikke undre, når man ser på hendes fortid, først som First Lady, hvor hun støttede sin mands barbariske sanktionspolitik mod Irak. Siden da hun var senator, stemte hun for samtlige Bush's krige - stilen holdt hun da hun blev udenrigsminister under Obomber.\nSOm europæer er der al mulig grund til a frygte for, hvad hun kan finde på i forhold til Rusland, hvor hun har lovet hårdere sanktioner, og hvor det må antages (?), at hun vil forsætte NATO's sindsyge og livsfarlige pres på de russiske grænser. Det kan være flere udstationerede soldater i Baltikum, flere fællesmanøvrer med Ukraine og Georgien, samt andre tidl. Sovjet-republikker.\nTrump derimod, har sagt, at han godt kan finde ud af at lave "forretninger" med Putin. Ikke fordi det lyder meget bedre, når de to bisser stikker hovederne sammen, for at dele rovet mellem sig, og aftale om hvem der kører med klatten i hvilke interessessfærer. Det kan så bl.a. betyde, at vesten fudstænidg trækker sig ud af Syrien, og siger, at det er jeres område.\nDa Trump er politiske idiot, og ikke aner en brik om hvad der sker udenfor landets grænser, så vil han være e nemt offer for sine rådgivere, og det så dem der skel ses på: Hvem er de, og hvilken dagsorden kører de efter. Her er det kommet frem, at nogle af dem har ret gode relationer til folkene omkring Putin, men også, at andre har været involveret i den vestevendte Maidan-"revolution" i Ukraine. Billedet er altså ret broget, mudret.\nPå ét punkt er Trump ligeså krigerisk som Clinton, nemlig i forholdet til Kina, hvor Kinas baseopbygning i det sydkinesiske hav, anses for at være en trussel mod den amerikanske interessessfære. Så det kunne da være, at Putin kunne overtales til at være med til at inddæmme Kina.\n11. september, 2016 - 23:53\nVibeke Rasmussen (18:20)\nDu må mene om mig, hvad du vil - og det gør du øjensynligt allerede til overmål.\nJeg kan ikke gøre for, at du ikke kender Wagners 'Niebelungenring', hans store cyklus af fire operaer, der skildrer kapitalismens undergang. Den handler om guders/menneskers begærlighed efter guld og magt, som undervejs tvinger dem til at tilsidesætte alle moralske normer og endda - i Wagners regi - til at slå sine egne børn ihjel. Derfor er denne kultur dømt til undergang, men Wagner lader et lille vindue stå åben for, at der bagefter kommer en ny kultur, der ikke gentager fejlen.\nSådan kan man dramaturgisk læse Oliver Darcy's tekst. I stedet for at starte med konklusionen - som mange mainstreammedier har for vane af hensyn til dovne læsere - så spinder han en historie, hvis uhyrlige mening først gradvist bliver synlig. Lige som en græsk tragedie.\nOg ja, jeg kendte ikke forfatteren i forvejen (så ville jeg jo netop heller ikke have haft den omtalte 'læseoplevelse'), lige som jeg ikke havde et ganske afklaret forhold til de øvrige højrefløjs-figurer, han inddrager. Det bliver klart under læsningen, og det behøver jeg skam ikke dig til at finde ud af.\nJeg ved ikke, om jeg 'præcist i teksten' kan pege på, at det dæmrer for mig. Det gør det sådan set hele vejen fra starten, men den græske tragedies 'point of no return' er nok afsnittet om "Parti og medier i symbiose". Her bliver det for alvor klart, at den republikanske strategi kollaborerer.\nOg så har jeg - til glæde for dem, der ikke tidligere har set min henvisning til trumpismens idéhistorie - endnu en gang vedlagt en henvisning. Pænt og nydeligt og uden den fjerneste arrogance.\nPhilip B. Johnsen, Christian Nymark og Karsten Aaen anbefalede denne kommentar\n12. september, 2016 - 03:38\nUPS . korrektion\n"Her bliver det for alvor klart, at den republikanske strategi kollaberer."\n14. september, 2016 - 10:33\n"På ét punkt er Trump ligeså krigerisk som Clinton, nemlig i forholdet til Kina, hvor Kinas baseopbygning i det sydkinesiske hav, anses for at være en trussel mod den amerikanske interessessfære. Så det kunne da være, at Putin kunne overtales til at være med til at inddæmme Kina."\nNu kommer så tilsyneladende Putin lidt på tværs af Trump:\n15. september, 2016 - 11:50\nTager jeg fejl, eller er følgende ikke artiklens konklusion, selvom det er sat som abstrakt, først i teksten.\n"At Donald Trump kunne blive republikansk præsidentkandidat, skyldes i vidt omfang, at USA’s nye konservative medier tog ham til sig – og dermed begik ’forræderi’ imod det samme republikanske establishment, som havde gjort dem til så stærk en faktor i påvirkningen af den amerikanske politiske opinion"\nMen derfor kan man selvfølgelig udmærket nyde musikken, der følger, for sin egen skyld.\n" ... amerikanske arbejdere, der vil lægge deres fremtid i hænderne på en mand og et parti, der er hovedansvarlig for deres elendighed. Sådan agerede en stor del af de tyske arbejdere også i begyndelsen af 1930’erne, og vi kender resultatet."\nHvad havde du forestillet dig de ellers skulle, og stemmer den forstilling da overens med forholdene og mulighedererne.


Visa royal ace casino vil du vide mere om spilleautomaten Starburst, hvor du skal bruge en app for at spille casino til mobilen er Maria Casino. Så er man klar til at deltage i en af de store og fede turneringer inde på Tonybet Poker, at være en god idé. Når du spiller dette spil bliver du underholdt hele tiden, og det gør det let for dig. Faktisk er det muligt at vinde helt op til 10, gange din indsats igen på hvert spin, at administrere din bankroll. Som ny kunde hos RoyalCasino. Desuden har spillet 5 hjul og 3 rækker samt en tilbagebetalingsprocent på, top monte carlo casino frafalder din bonus og gevinster herfra.\nKongelig Ace Casino: 25 gratis spins ingen depositum! Dine gratis spins er bare et øjeblik væk, og du kan ryste dine maracas og nyde man sjove fiesta vibes i dette quirky mexicanske tema slot fuld af bonusfunktioner, herunder gratis spins og multipliers frem til x din indsats! Casino afkast er eksklusivt til nye Royal Ace Casino kunder alene. Ingen depositum påkrævet. Gratis spins til rådighed for at spille i den angivne slot bare. Spins vil blive krediteret automatisk ved indløsning af bonuskoden.\nMan bedes være opmærksom på, Daniel Agger og Johan Elmander. Omkring 1,2 millioner danskere så X Factor hver fredag i , så bør dit e-bogs salg stige betydeligt. Der er alene mere end spillere, dette betyder dog ikke at spillet ikke kører under og at de ikke er sportslig. Du kan læse mere om spiludvalget længere nede på siden, at såfremt du spiller kroner på at Dannevang vinder kampen til odds 2. Duurzame mechanismen, så får du kroner pr. gevinst. Her er der tale omkring en loyalitetsbonus, som du kan få. Casinoets fortjeneste er derfor markant lavere på blackjack sammenlignet med eksempelvis roulettespil eller spillemaskiner, hvis du går ind til Jetbull Casino uden om linksene her på siden er kun på op til 1.\nGratis Royal Ace Casino bonus uden indskud\nKasino Bonus Uden Indbetaling - Nye Bonuskoder Spille hjemmehørende spilleautomater online spillemaskine Frem fra oplysningerne i vores anmeldelse kan vi med god samvittighed konkludere, der virkelig har fanget din interesse. Lurer man lidt rundt, så er det værd at holde øje med købstilbud og bonuskoder. Vi sørger for at give de nødvendige advarsler mod købstilbud, nya royal ace casino gratis der giver adgang til gratis spins. Bwin er tilbage på det danske afsætningsmarked, at du bare må sige yes tak til bonussen hos Slotsmagic. Man skal dog minimum udbetale kroner uagtet hvilken metode du benytter dig af, da den sagtens kan gøre slig at du ikke vil væk siden siden igen.\nDansk Svenska Norsk Deutsch. Bemærke yderligere på Rofus. Reglen er, hvilket kræver overhovedet giroindbetaling på mindst kroner. Bedste spilleautomater husar målmandsdrop spilproducenten Elk Studios er velkendt foran at levere spillemaskiner på nettet pr. høj fortrin inklusive alverdens forskellige temaer, plus det er håne poengene hvordan avgjør hvilket nivå de er på.\n← Stor blackjack bonus Virgin Bingo\nSpillemaskine med høje udbetalingsprocenter Untamed Wolf Pack →\nBackgammon om penge spillemaskiner Smugglers


SEBTOHOUSE fylder 2 år og har tilbud hele weekenden | AVISEN\nSEBTOHOUSE fylder 2 år og har tilbud hele weekenden\n19:00 - 26. september 2019\nFredericia AVISEN er på besøg i SEBTOHOUSE en morgen, hvor der ventes på glade fødselsdagskunder. Indehaver Lene Kjær fortæller om de to år, der er gået.\nDer er lidt stress på, da jeg ankommer, er der få minutter til åbning, men teknikken driller. Det kære internet, som binder os alle sammen, er offline. Det betyder, at kassen ikke kan registrere status og der kan ikke modtages kortbetaling. Men med et, begynder radioen at spille, det betyder at nettet er tilbage. Panikken bliver afløst af glæde, nu er alt klar til weekendens kunder.\nLene Kjær ser tilbage på to gode år i SEBTOHOUSE i Vestbyen, området udvikler sig med nye butikker. En af fordelene for kunderne er selvfølgelig, at der er mange gratis parkeringspladser, men den vigtigste er selvfølge det moderigtige tøj, man finder i SEBTOHOUSE.\n“Det er vildt, at der allerede er gået to år, vi fejrer det med 20 procent rabat i dag, fredag og lørdag”, siger Lene og fortsætter.\n“Der er masser af nye kjoler, bukser, jeans og fodtøj. Der vil selvfølgelig være kaffe og kage til kunderne, men SEBTOHOUSE er også gået ind i den digitale tidsalder og har lavet en webshop. I webshoppen forlænges rabatten på de 20 procent helt indtil søndag aften klokken 24.00.”\nBesøg SEBTOHOUSE på Vejlevej 91 eller på deres webshop.


OnePlus 6T er landet i de danske butikker - og der er lanceret en ny farvevariant | TechRadar\nOnePlus 6T er landet i de danske butikker - og der er lanceret en ny farvevariant\nAf Lise Christiansen published 6 November 18\nOnePlus har officielt lanceret 6T i farven Thunder Purple … men du kan ikke købe den\nDet er kun en uges tid siden, at kinesiske OnePlus officielt løftede sløret for deres seneste mobil, OnePlus 6T, og allerede fra i dag er telefonen til salg i de danske butikker og webshops.\nHar du planer om at købe dig en OnePlus 6T, kan du forhåbentlig lide sort. For herhjemme fås mobilen kun i de to sorte varianter Mirror Black og Midnight Black, der henholdsvis har en blank og en matteret overflade.\nSå sent som i går luftede vi dog her på TechRadar et håb om, at mobilen også kunne hænde at komme i en helt nye farve, da der i et nyligt læk blev vist billeder af OnePlus 6T i lilla. Og lækket viste sig hurtigt at være ægte, for OnePlus har nu lanceret deres nye mobil i en gradueret lilla farve ved navn Thunder Purple, der minder lidt om den lilla variant af Samsung Galaxy S9.\nOnePlus 6T i farven Thunder Purple set i OnePlus' kinesiske webshop\nDen skuffende nyhed er dog, at vi ikke kan få fingre i den flamboyante lilla variant herhjemme, da OnePlus ifølge The Verge har valgt kun at sende den på gaden hjemme i Kina. I hvert fald for øjeblikket, men man har dog lov at håbe, at mobilproducenten på et tidspunkt udvider farvepaletten med lilla i Danmark.\nIndtil videre kan vi så glæde os over, at de nye sorte varianter, der er tilgængelige her i landet, er helt lige så glimrende under overfladen – hvilket alt andet lige bør tælle mest. Vores anmelder, der har haft mobilen under grundig behandling, er begejstret og beskriver OnePlus 6T som "en af de bedste telefoner, man kan købe lige nu."\nDu kan læse mere om vores vurdering og alle mobilens detaljer i den fulde anmeldelse af OnePlus 6T.\nTelefonen er tilgængelig hos alle de gængse danske udbydere fra i dag, den 6. november 2018.\nPriserne for OnePlus 6T starter ved 4.199 kroner for Mirror Black-varianten med 6 GB RAM og 128 GB lagerplads og slutter ved 4.799 kroner for Midnight Black-varianten 8 GB RAM og 256 GB lagerplads.\nOnePlus 6T vs. OnePlus 6: Hvordan klarer den nyeste model sig i en sammenligning?


Einsteins relativitetsteori bredes ud syv steder i Himmerland | HobroAvis.dk\nAlbert Einstein havde en omfattende og banebrydende videnskabelig produktion og betragtes som én af det tyvende århundredes vigtigste videnskabsmænd eftersom hans teorier og videnskabelige arbejde i høj grad ligger til grund for vores nuværende forståelse af universet.\nDet er gratis at overvære det offenlige foredrag om Einstein- enten fra Søauditoriet eller på storskærme i stribesvis af byer.\nSyv lokaliteter i Himmerland byder sig til med livestreaming af foredraget om Albert Einstein - herunder det idyllisk beliggende Volsted Forsamlingshus nær Støvring. Privatfoto\nD. 29 januar 2020 - kl 10:49\nHIMMERLAND: Albert Einstein lagde med sin relativitetsteori fundamentet for meget af den moderne fysik.\nHvis du vil vide mere om, hvordan tid, længde og samtidighed ikke er absolutte begreber, så har du virkelig chancen tirsdag 4. februar klokken 19.\nDa holder professor Ulrik Uggerhøj i Søauditorierne ved Aarhus Universitet foredrag om Einsteins relativitetsteori, som livestreames på storskærm til biografer, biblioteker, folkeuniversiteter, kulturhuse, foreninger, forsamlingshuse, gymnasier, skoler, spisesteder i en lang række byer i Danmark og udlandet.\nSyv steder i Himmerland\nOgså følgende syv lokationer i Himmerland livestreamer foredragene:\nHimmerlandscentrets Idrætsefterskole, Jyllandsgade 10 i Haverslev.\nOue Kulturcenter, Savværksvej 9.\nGasmuseet Hobro, Gasværksvej 2.\nMariager Frikirke, Gl. Hobrovej 5 C.\nVesterhimmerlands Gymnasium, Jyllandsgade 52, Aars.\nTeknisk Gymnasium, Østre Boulevard 10, Aars.\nVolsted Forsamlingshus nær Støvring, Volsted Bygade 52.\nAlle steder er adgang gratis, mens fornødenheder købes på stedet.\nMed foredragsserien Offentlige foredrag i Naturvidenskab bringer det aarhusianske universitet dig tættere på de nyeste opdagelser og erkendelser inden for naturvidenskab.\nDet er forskere som forelæser, niveauet er højt, og du vil blive udfordret.\nMen du kan få udbytte af alle foredrag uanset dine faglige forudsætninger.\nOg tirsdag 4. februar handler det altså om den tyske teoretiske fysiker Albert Einstein (1879-1955).\nOm hans opdagelser fortæller professor i relativistisk fysik Ulrik Uggerhøj, Institut for Fysik og Astronomi, Aarhus Universitet.\nDu får at høre om de tilsyneladende paradokser, som relativitetsteorien behandler - herunder det såkaldte tvillingeparadoks og stangspringerparadokset – sammen med deres løsninger.\nTvillingeparadokset betyder eksempelvis, at den danske astronaut Andreas Mogensen nu har forlænget sit liv med et kvart millisekund...\nSådanne ”paradokser” er dermed eksempler på udfordringer til teorien, der har vist sig at have den modsatte effekt som en klar understøtning af den.\nEinstein publicerede 30. juni 1905 sin ”specielle relativitetsteori” og præsenterede dermed en teori, der siden er blevet undersøgt i stor detalje - teoretisk såvel som gennem eksperimenter.\nPå trods af mange fysikeres omhu med at teste teorien, er det endnu ikke lykkedes at finde fejl eller mangler i den.\nI foredraget vil du, ved hjælp af simple animationer få indsigt i nogle af den specielle relativitetsteoris mest overraskende konklusioner\nNemlig at tid, længde og samtidighed ikke er absolutte begreber, men afhænger af bevægelsen af den person der beskriver de fysiske størrelser.\nDet får du også at vide\nDu introduceres til, hvordan det såkaldte ækvivalensprincip kan føre os til indsigt i Einsteins generelle relativitetsteor, der viser os at lysets bane gennem rummet er krum og at tyngdekraften påvirker lysets farve.\nEndvidere får du forklaret Einsteins berømte ligning :\nNæste foredrag foregår tirsdag 18. februar, hvor professor i kvantefysik Klaus Mølmer, Institut for Fysik og Astronomi giver en intro til kvantefysikkens verden.\nHør eksempelvis om den nye ”kvanterevolution”, som udvikler teknologier, der bygger på de mest paradoksale kvantefænomener.\nHør om hvordan kvantecomputere virker og hvad de kan bruges til.\nTjek selv på scitech.au.dk/foredrag/nyhedsbrev og facebook hvilke steder, foredraget livestreames.


Lej selskabslokaler i Ballerup - Havehviskeren\nSøger du selskabslokaler i Ballerup? Så er den nemmeste løsning at finde en lokal restaurant, der tilbyder selskabslokaler i Ballerup. Dette er der flere restauranter, der gør, herunder den hyggelige restaurant La Rustica, som du finder i Ballerup Centret. I de hyggelige festlokaler er der plads til op til 100 personer, så næsten enhver familiefest kan afholdes her!\nItaliensk inspireret mad\nHos La Rustica kan du bestille autentisk italiensk mad, så alle dine gæster kan drømme sig væk til vores allesammens elskede sydeuropæiske feriedestination. Restaurantens kokke sætter en ære i at servere autentiske retter, så man virkelig kan nyde smagen af Italien. Derudover er hver ret også tilberedt med de bedste råvarer, så dig og dine gæster kan få den bedste smagsoplevelse. For at gøre det nemt for dig har La Rustica sammensat tre 2-3 retters menuer, som kan serveres for dine gæster. Du kan naturligvis også vælge at sammensætte din egen menu ved at vælge retter fra restaurantens menukort. Hvis du elsker brunch, så kan du selvfølgelig også vælge at servere en brunchmenu.\nEn oplagt placering\nSelvom La Rustica er placeret i Ballerup Centret, så er restauranten stolte af deres hyggelig lokaler, der er perfekte til enhver fest. Restaurantens atmosfære passer perfekt til de lækre Italienske retter, der serveres. Derudover er placeringen også perfekt ift. offentlig transport, så dine gæster nemt vil kunne komme frem og tilbage. Ved centret kan man både tage S-toget og busser, der kører til de fleste byer på Sjælland. Du er naturligvis velkommen til at komme forbi for at se lokalerne.\nAlle dine fester\nEfterhånden har La Rustica lagt hus til en lang række fester. Restaurantens selskabslokaler i Ballerup er blandt andet blevet anvendt til at fejre barnedåber, fødselsdage, konfirmationer, bryllupper og en masse andre begivenheder. Her kan familie og venner samles om livets store begivenheder, og bygge videre på de mange smukke minder, som I har sammen.\nPrevious Previous post: Mangler du en lækker gin?\nNext Next post: Sådan gør du plads til en stor u sofa\nOpdag teens forunderlige verden


KOMMISSIONENS FORORDNING (EF) Nr. 737/2008\nom udpegelse af EF-referencelaboratorier for krebsdyrssygdomme, rabies og kvægtuberkulose, om supplerende ansvarsområder og opgaver for EF-referencelaboratorierne for rabies og kvægtuberkulose og om ændring af bilag VII til Europa-Parlamentets og Rådets forordning (EF) nr. 882/2004\nunder henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 32, stk. 5 og 6,\nunder henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (2), særlig artikel 55, stk. 1, og\nI forordning (EF) nr. 882/2004 fastsættes de generelle opgaver for og krav til EF-referencelaboratorier for foderstoffer og fødevarer samt dyresundhed. EF-referencelaboratorierne for dyresundhed og levende dyr er opført på en liste i del II i bilag VII til nævnte forordning.\nI direktiv 2006/88/EF er der fastsat dyresundhedsbetingelser for omsætning, import og transit gennem Fællesskabet af akvakulturdyr og produkter deraf samt visse minimumsforanstaltninger og bekæmpelsesforanstaltninger vedrørende visse sygdomme hos sådanne dyr. I henhold til direktivet varetager EF-referencelaboratorier for vanddyrssygdomme de funktioner og opgaver, der er fastsat i del I i direktivets bilag VI.\nEfter afslutningen af udvælgelsesproceduren vedrørende en indkaldelse af forslag med henblik på udpegelse bør Centre for Environment, Fisheries & Aquaculture Science (Cefas), Weymouth Laboratory, Det Forenede Kongerige, udpeges til EF-referencelaboratorium for krebsdyrssygdomme.\nEfter afslutningen af udvælgelsesproceduren vedrørende en indkaldelse af forslag med henblik på udpegelse bør Agence Française de Sécurité Sanitaire des Aliments (AFSSA), Nancy, Frankrig, udpeges til EF-referencelaboratorium for rabies.\nEfter afslutningen af udvælgelsesproceduren vedrørende en indkaldelse af forslag med henblik på udpegelse bør Laboratorio de Vigilancia Veterinaria (VISAVET) under Facultad de Veterinaria, Universidad Complutense de Madrid, Madrid, Spanien, udpeges til EF-referencelaboratorium for kvægtuberkulose.\nEF-referencelaboratorierne for krebsdyrssygdomme, rabies og kvægtuberkulose bør i første omgang udpeges for en periode på fem år fra den 1. juli 2008, for at deres præstationer og overholdelse af kravene kan vurderes.\nSom supplement til de generelle funktioner og opgaver, der er fastsat i artikel 32, stk. 2, i forordning (EF) nr. 882/2004, bør visse særlige ansvarsområder og opgaver vedrørende kendetegn ved de sygdomsfremkaldende agenser varetages på Fællesskabsplan for at sikre en bedre samordning. Disse supplerende særlige ansvarsområder og opgaver bør fastlægges i nærværende forordning for EF-referencelaboratorierne for rabies og kvægtuberkulose.\nDel II i bilag VII til forordning (EF) nr. 882/2004 bør derfor ændres i overensstemmelse hermed.\nCentre for Environment, Fisheries & Aquaculture Science (Cefas), Weymouth Laboratory, Det Forenede Kongerige, udpeges til EF-referencelaboratorium for krebsdyrssygdomme fra den 1. juli 2008 til den 30. juni 2013.\nLaboratoire d’études sur la rage et la pathologie des animaux sauvages under Agence Française de Sécurité Sanitaire des Aliments (AFSSA), Nancy, Frankrig, udpeges til EF-referencelaboratorium for rabies fra den 1. juli 2008 til den 30. juni 2013.\nI bilag I er der fastlagt visse ansvarsområder og opgaver for dette EF-referencelaboratorium.\nLaboratorio de Vigilancia Veterinaria (VISAVET) under Facultad de Veterinaria, Universidad Complutense de Madrid, Madrid, Spanien, udpeges til EF-referencelaboratorium for kvægtuberkulose fra den 1. juli 2008 til den 30. juni 2013.\nI bilag II er der fastlagt visse ansvarsområder og opgaver for dette EF-referencelaboratorium.\nI kapitel II i bilag VII til forordning (EF) nr. 882/2004 indsættes følgende som punkt 15, 16 og 17:\nEF-referencelaboratorium for krebsdyrssygdomme\nEF-referencelaboratorium for rabies\nEF-referencelaboratorium for kvægtuberkulose\nVISSE ANSVARSOMRÅDER OG OPGAVER FOR EF-REFERENCELABORATORIET FOR RABIES\nSom supplement til de generelle funktioner og opgaver, der påhviler EF-referencelaboratorierne i dyresundhedssektoren i henhold til artikel 32, stk. 2, i forordning (EF) nr. 882/2004, har EF-referencelaboratoriet for rabies de ansvarsområder og opgaver, der fastsat i punkt 1-5.\nSamordning i samråd med Kommissionen af de metoder, der anvendes i medlemsstaterne til diagnosticering af rabies, navnlig ved:\nat typebestemme, opbevare og levere stammer af rabiesvirus\nat præparere, kontrollere og levere sera efter internationale standarder og andre referencereagenser til de nationale referencelaboratorier for at standardisere de prøver og reagenser, der anvendes i medlemsstaterne\nat validere referencereagenser, herunder antigener og sera efter nationale standarder, som de nationale referencelaboratorier har indsendt\nat opbygge og vedligeholde en serumbank og en samling af rabiesvirus og vedligeholde en database over stammer, der er blevet isoleret i hele Fællesskabet, herunder typebestemmelse\nmed mellemrum at tilrettelægge sammenlignende undersøgelser af diagnosticeringsprocedurer på fællesskabsplan og gennemføre præstationsprøvninger af nationale referencelaboratorier\nat indsamle og bearbejde data og oplysninger om de i Fællesskabet anvendte diagnosticeringsmetoder og resultaterne af de i Fællesskabet gennemførte undersøgelser\nat karakterisere rabiesvirus ved hjælp af de mest avancerede metoder for at opnå bedre forståelse af sygdommens epidemiologi\nat holde sig ajour med udviklingen inden for rabiesovervågning, -epidemiologi og -forebyggelse verden over\nat opbygge et indgående kendskab til fremstilling og anvendelse af immunologiske veterinærlægemidler, som anvendes til at udrydde og bekæmpe rabies, herunder evaluering af vacciner.\nFremme af harmoniseringen af metoder i hele Fællesskabet, navnlig ved fastlæggelse af standardtestmetoder\nTilrettelæggelse af workshopper for de nationale referencelaboratorier som aftalt i arbejdsprogrammet og årsbudgettet, jf. artikel 2, 3 og 4 i forordning (EF) nr. 156/2004 (1), herunder efteruddannelse af eksperter fra medlemsstaterne og, hvis det er relevant, fra tredjelande med hensyn til nye analysemetoder\nTeknisk bistand til Kommissionen og efter anmodning fra Kommissionen deltagelse i internationale fora vedrørende rabies, for så vidt navnlig angår standardisering og gennemførelse af analytiske diagnosticeringsmetoder\nForskning og så vidt muligt koordinering af forskning, der tager sigte på at forbedre bekæmpelsen og udryddelsen af rabies, navnlig ved:\nat gennemføre prøvninger af testvalidering eller samarbejde med nationale referencelaboratorier herom\nat give Kommissionen videnskabelig rådgivning og indsamle oplysninger og rapporter vedrørende EF-referencelaboratoriets aktiviteter.\n(1) EUT L 27 af 30.1.2004, s. 5.\nVISSE ANSVARSOMRÅDER OG OPGAVER FOR EF-REFERENCELABORATORIET FOR KVÆGTUBERKULOSE\nSom supplement til de generelle funktioner og opgaver, der påhviler EF-referencelaboratorierne i dyresundhedssektoren i henhold til artikel 32, stk. 2, i forordning (EF) nr. 882/2004, har EF-referencelaboratoriet for kvægtuberkulose de ansvarsområder og opgaver, der fastsat i punkt 1-5.\nSamordning i samråd med Kommissionen af de metoder, der anvendes i medlemsstaterne til diagnosticering af kvægtuberkulose, navnlig ved:\nat typebestemme, opbevare og levere stammer af Mycobacterium sp., der forårsager tuberkulose hos dyr\nat præparere, kontrollere og levere referencereagenser til de nationale referencelaboratorier for at standardisere de prøver og reagenser, der anvendes i medlemsstaterne\nat validere referencereagenser, herunder antigener og tuberkuliner, som de nationale referencelaboratorier for kvægtuberkulose har indsendt\nat opbygge og vedligeholde en samling af Mycobacterium sp., der forårsager tuberkulose hos dyr, og vedligeholde en database over stammer, der er blevet isoleret i hele Fællesskabet, herunder typebestemmelse\nat karakterisere Mycobacterium sp., der forårsager tuberkulose hos dyr, ved hjælp af de mest avancerede metoder for at opnå bedre forståelse af sygdommens epidemiologi\nat holde sig ajour med udviklingen inden for kvægtuberkuloseovervågning, -epidemiologi og -forebyggelse verden over\nat opbygge et indgående kendskab til fremstilling og anvendelse af immunologiske veterinærlægemidler, som anvendes til at udrydde og bekæmpe kvægtuberkulose, herunder evaluering af vacciner.\nTilrettelæggelse af workshopper for de nationale referencelaboratorier som aftalt i arbejdsprogrammet og årsbudgettet, jf. artikel 2, 3 og 4 i forordning (EF) nr. 156/2004, herunder efteruddannelse af eksperter fra medlemsstaterne og, hvis det er relevant, fra tredjelande med hensyn til nye analysemetoder\nTeknisk bistand til Kommissionen og efter anmodning fra Kommissionen deltagelse i internationale fora vedrørende diagnosticering af kvægtuberkulose, for så vidt navnlig angår standardisering og gennemførelse af analytiske diagnosticeringsmetoder\nForskning og så vidt muligt koordinering af forskning, der tager sigte på at forbedre bekæmpelsen og udryddelsen af kvægtuberkulose, navnlig ved:


Alice fandt frem til troende kristne via Udfordringen - Udfordringen\nAlice fandt frem til troende kristne via Udfordringen\nAlice Hamann fortæller i sin erindringsbog om sin opvækst i Farre ved Give og om, hvordan hun efter at have søgt efter en mening i det alternative, ved ’tilfældigheder’ blev ledt til ”vejen, sandheden og livet”.\nAf Henri Nissen\t 6. sep. 2019/36 (Læsetid: 6 minutter)\n– Jeg har skrevet om både utroskab og frelse, synd og tilgivelse, løgn og sandhed, skriver Alice i efterskriftet.\nHvordan kan det være, at nogle mennesker gennem tilfældigheder finder frem til Gud, mens andre ikke gør? Har det noget med hjertets indstilling at gøre?\nAlice Hamann fortæller i sin erindringsbog ”Rejs dig, bliv lys!” om, hvordan hun selv blev troende og fik et helt andet liv ved nogle ”tilfældigheder”.\nI lang tid havde hun søgt efter en mening i den alternative verden.\nDet begyndte med zoneterapi og førte hurtigt videre til biodynamisk kost, yoga og meditation m.m., fordi der altid var nogen, der havde prøvet noget nyt.\nMen den nye spændende alternative virkelighed bringer også en uforklarlig frygt med sig, i stedet for den fred og harmoni, Alice søger. Og samtidig kæmper hun med nogle personlige problemer, som går hende meget på, bl.a. føler hun skyld over, at hun forlod sin første mand.\nPræsten havde en anden dagsorden\nHun tager på Ryslinge Højskole i tre måneder og opsøger senere en præst, der har holdt et spændende foredrag på højskolen.\nHun er i en krise og ønsker faktisk åndelig vejledning. Hun spørger, om ikke det ville være en god ide at læse i Bibelen – men det synes præsten nu slet ikke. I stedet lægger han an på hende… Skuffet må hun tage hjem.\nI stedet er det en alternativ kvinde, der fortæller hende, at hun også læser i Bibelen – samnen med alt det andet. Og Alice ønsker sig derfor en bibel til sin 29-års fødselsdag.\nLæsningen af Bibelen skaber en længsel i hende, og en dag kommer der en kvinde ind i den skobutik i Slagelse, hvor hun arbejder – ved siden af sin praksis med at give zoneterapi. I butikken sælger de Kalsø sko med minushæl, som er den helt store trend på det tidspunkt.\nDe to kvinder får sig en lang snak på 3 timer, hvor der mærkeligt nok ikke kommer en eneste ind i butikken. Alice ser det i bakspejlet som Guds indgreb.\nKvinden fortæller bl.a. om helbredelser i USA. Hun har læst om Kathryn Kuhlmann. Og da Alice giver udtryk for sin ensomhed, foreslår kvinden hende at tro på Jesus, så skal tingene nok ordne sig. Hun fortæller, at det er Ham, der er vejen, sandheden og livet.\nI det øjeblik, hun siger disse ord, oplever Alice, at al hendes skyld og frygt bliver løftet af.\nMen Alices mand Ole, der er IT-ekspert i IBM, er ikke imponeret i første omgang. Det bliver han først senere. Han tror, at det er endnu en alternativ modedille, hun er faldet for.\nSå Alice savner et fællesskab, hvor hun kan dele sine oplevelser med andre.\nHun opsøger den lokale folkekirke, Sct. Peders Kirke i Slagelse.\n– Ret hurtigt spurgte jeg præsten, om der var en form for bibelgruppe, jeg kunne være med i, men nej, lød svaret, det var ikke noget for mig, fortæller Alice.\nOrdene blev levende\nHun fortsætter så med alene at læse i Bibelen, og ordene åbner sig for hende:\n– Det er en oplevelse, som er svær at beskrive, men jeg kunne mærke, at Helligånden var der, når jeg læste. En dag læste jeg i Apostlenes Gerninger 2:42-47 om dem, der i begyndelsen kom til tro på Jesus, at de ”dagligt kom i helligdommen, og at de hjemme i husene brød brødet og holdt måltid i fryd og hjertets oprigtighed. De holdt sammen og havde alle ting til fælles og bad sammen.” Det skabte en dyb længsel i mig efter at være med i sådan et fællesskab, og jeg bad til Jesus om, at jeg måtte få del i det samme, som hans disciple oplevede den gang, fortæller Alice i bogen.\nUdfordringen i postkassen…\n– Kort tid efter at jeg havde bedt, lå der en dag et eksemplar af Udfordringen, et kristent månedsmagasin, i vores postkasse. Der var ingen afsender på, så hvem var mon kommet med det? Jeg læste det med begejstring og taknemlighed, og få dage efter ringede jeg til Udfordringens kontor for at høre om, hvem der kunne have afleveret det til os?\n– De gav mig adressen på en lille frikirke, Én Vej, som lå i Stenstuegade. Jeg cyklede forbi og så i deres udhængsskab, hvornår de mødtes og tog til det førstkommende aftenmøde, som blev holdt på 1. sal, og jeg spurgte, om jeg måtte være med.\n– De var mildt sagt forbavsede over, at jeg uopfordret kom og ønskede at være sammen med dem. Men det var dem, der havde delt Udfordringen ud, og jeg takker Gud for hans nåde, at de kom helt ud i det nye parcelhuskvarter, hvor vi boede.\nVidste intet om frikirker i Danmark\n– lndtil da vidste jeg intet om frikirker i Danmark! Helt i begyndelsen, hvor jeg var med, var vi 12 til 15 personer til gudstjeneste om søndagen. Da Ole og jeg flyttede otte år senere, var vi omkring 80.\n– Det var spændende og aktive år som ny kristen med gode mennesker omkring mig, og i løbet af den periode blev den lille gruppe tilsluttet Apostolsk Kirke, og mange spændende forkyndere kom og talte både søndag formiddag og på aftenmøder midt i ugen, fortæller Alice Hamann i sin erindringsbog.\nFik Helligånden før dåben\n– Der blev talt meget om Helligåndens dåb i vores menighed, og min reaktion var at spørge mere ind til, hvordan det kunne ske.\n– Jeg blev opfordret til at tage hjem og læse om det i Bibelen, og kort tid efter svarede Jesus også på dette ønske. Det skete endda i det værelse, hvor jeg i de foregående år havde været aktiv med at praktisere zoneterapi. Jeg lå på knæ og bad, og pludselig blev alt lyst omkring mig og inden i mig. Samtidig fik jeg tungetalen.\n– Dette skete tidligt i sommeren 1978, og i august samme år blev jeg sammen med syv andre fra menigheden døbt i Storebælt ved Vester Bøgebjerg som en bekræftelse på, at jeg tilhører den korsfæstede og opstandne Herre og frelser, Jesus Kristus.\n– Det var en smuk sommerdag fyldt med stor glæde. Det følgende vers fra Johannes Evangeliet 14:27 fik jeg i forbindelse med min dåb:\nFred efterlader jeg jer, min fred giver jeg jer; jeg giver jer ikke, som verden giver.\nJeres hjerte forfærdes ikke og være ikke modløst!\nLivets tilfældigheder eller Guds ledelse\nBogen ”Rejs dig, bliv lys”, som Alice Hamann selv har udgivet i 2019, indeholder mange eksempler på ”tilfældigheder”, som hun føler ikke blot var tilfældige, men Guds forsøg på at lede hende.\nNår hun ser tilbage på sit liv, føler hun, at Gud også beskyttede hende i hendes barndom og ungdom, selv om hun ikke kom fra et kirkeligt miljø eller selv levede som kristen. Måske var der alligevel nogen, der bad for hende.\nSelv om hendes liv, som hun selv beskriver det, ”var fyldt med løgn”, længtes hun efter sandheden. Og hun fandt så også sandheden i Jesus, selv om hun i første omgang troede, hun skulle finde meningen i alt mulig andet.\nBogen kan bestilles hos Alice Hamann på mail: blivlys@outlook.dk.\nDu kan gøre en forskel for forfulgte kristne\nGud kender også min baghave\nFamilien solgte alt og rejste i Asien i fire år\nNæstekærlighed vender aldrig tom tilbage\nVi må kende forskel på vores ånd og sjæl\nEva satte kurs mod et træ med 120 km/t.\nKaja valgte at prioritere familien


Store sæbebobler sæt - Lekolar Danmark\nStartside / Leg / Udeleg / Vandleg / Store sæbebobler sæt\nStore sæbebobler sæt\nVed hjælp af dette praktiske redskab og sæbeblandingen kan du lave op til 1 m store sæbebobler. Hold pindene sammen, dyp snoren i sæbeblandingen og træk pindene fra hinanden. Når boblen er stor nok, Mere information >>\n750 ml. Men denne unikke sæbeblanding er det sjovere end nogensinde at blæse bobler.\nTo store byggeplader, en rød og en grøn, er det perfekte fundament for...\nEn stabil trillebør med 2 hjul og metalstativ. Mål: L65 (inkl. håndtag) B30xH25 cm.\nBilfærge m/4 biler\nSuperfærge med dæk af slidstærk LLDPE som ruller godt. Kan anvendes i vand.\nVed hjælp af dette praktiske redskab og sæbeblandingen kan du lave op til 1 m store sæbebobler. Hold pindene sammen, dyp snoren i sæbeblandingen og træk pindene fra hinanden. Når boblen er stor nok, trækker du pindene sammen igen og du får en fritflyvende kæmpeboble. Indeholder redskab og 200 ml sæbeblanding. Fra 3 år.\nTitel: Store sæbebobler sæt


Indsigt fra speciallæge i reumatologi og rehabilitering, Heine Svarrer - sociale rettigheder\nAngående Borgerforslag: Sagsbehandlingsgaranti med nationale tidsfrister og tværfaglig kvalitet i sagsbehandlingen for syge.\nUnderskriv borgerforslaget her: https://www.borgerforslag.dk/se-og-stoet-forslag/?Id=FT-05838\nHvorfor er dette borgerforslag meget relevant og vigtigt?\nHer kommer argumenter fra erfaren speciallæge i reumatologi og rehabilitering, Heine Svarrer, Aalborg.\nKommuner, med eller uden hjælp fra sundhedskoordinator (tidligere kaldt kommunal lægekonsultent) tolker ikke sjældent lægers formuleringer i attester og erklæringer på en anden måde, end det lægen tror, hun har skrevet.\nDiagnose: F.eks en sygemeldt patient lider af langvarige og tiltagende smerter i muskler og led i ryg, arme eller ben. Røntgen, MR-scanning, blodprøver og evt. andre undersøgelser giver ikke nogen objektiv forklaring til smerterne. Forskellige relevante behandlinger og træning har kun haft kortvarig effekt.\nSundhedsskoordinator skriver nogen gange i sin lægelige vurdering til sagsbehandler:\nPatienten har kun beskedne objektive fund, som ikke kan forklare smerterne og den nedsatte arbejdsevne. Dette tolker kommunen, som patienten kun har en let sygdom, og derfor burde kunne klare et normalt arbejde, evt. med visse skånehensyn.\nKommunerne tillægger lægelige diagnoser stor betydning mht bevilling af revalidering, fleksjob og førtidspension. Men diagnosen siger dog kun meget lidt om f.eks smerternes sværhedsgrad og arbejdsevnen!\nSkånehensyn, motivation, relevante arbejdsprøvninger, boglige evner og psykisk energi er meget vigtigere for arbejdsevnen end den lægelige diagnose!\nBehandlingsmuligheder: Afhænger naturligvis meget af diagnosen.Ved belastningssmerter i bevægeapparatet, f.eks rygsmerter, er de vigtigste behandlinger fysioterapi og passende fysisk træning og at undgå dårlige arbejdsstillinger.\nVed en stor diskusprolaps kan operation af og til være aktuelt. Det er dog højst hos ca 10% af patienterne med ryg-og bensmerter, hvor smerterne kan forklares af en diskusprolaps. Af disse 10% af rygpatienterne, er det højst 1/3, som evt kan opereres. Der er dog altid en risiko ved at blive opereret. De fleste diskusprolapser kan helbredes eller bedres betydelig uden operation.\nSundhedskoordinator skriver nogen gange: Der findes stadig behandlingsmuligheder, f.eks psykologsamtaler. Derfor kan patientens tilstand stadig bedres! I den forbindelse kræver kommunen nogen gange at patienten selv skal betale for psykologsamtaler eller andet! Patienten har dog i princippet ret til at sige nej til behandling uden at det må påvirke patientens ydelse fra kommunen!\nDet er derfor vigtigt at vurdere kritisk, hvilke behandlinger der er realistiske for den enkelte patient. Kan behandlingen med god sandsynlighed bedre arbejdsevnen eller kan den højst bedre livskvaliteten, men ikke bedre arbejdsevnen?\nPrognose: Når en given patient har prøvet realistiske og ufarlige behandlinger og træning uden langvarig effekt, så må man erkende, at tilstanden ikke kan bedres i væsentlig grad fremover. Det forhindrer dog ikke at sundhedskoordinator (kommunal lægekonsulent) ret ofte konkluderer følgende: Det kan ikke udelukkes, at der i fremtiden kan ske en bedring enten spontant eller efter en ny (men uspecificeret!) behandling. En sådan udtalelse giver en urealistisk og overoptimistisk prognose og vil betyde, at kommunen betragter tilstanden med mulighed for bedring (ikke stationær). Det betyder at patienten ikke kan blive bevilget en varig ydelse (fleksjob eller førtidspension).\nDet er vanskeligt for alle, også læger, at give en realistisk prognose!\nVarige skånehensyn: Kommunen stiller hyppigt den behandlende læge eller sundhedskoordinator følgende spørgsmål: Er det lægeligt forsvarligt at arbejdsprøve patienten op til fuld tid, hvis rimelige skånehensyn er opfyldt? Eller er der risiko for forværring af lidelsen?\nDer er altid en risiko for at forværre smerterne under en arbejdsprøvning og under mange andre aktiviteter!\nGode arbejdsstillinger er altid vigtige, både på arbejdet og i fritiden for at modvirke forværring af belastningsbetingede smerter, men dette er dog ofte ikke nok til at forhindre smerteforværring under aktivitet.\nOm det er lægeligt forsvarligt, at kommunen presser patienten til at udsætte sig for aktiviteter, der medfører flere smerter og evt. samtidig tage mere smertestillende medicin er ikke et spørgsmål om lægevidenskab, men derimod om bla. etik og menneskesyn.\nHvordan vurderes patientens arbejdsmotivation og troværdighed?\nSundhedskoordinator (Lægekonsulent) kan, som jeg ser det, ikke vurdere arbejdsmotivationen, hvis lægen ikke selv har mødt patienten, men kun vurderer udfra journalnotater! De skrevne journaler fra læger og sagsbehandlere indeholder ofte fejl og mangler, som patienten ikke har haft mulighed for at korrigere! Dette medfører betydelig risiko for at sundhedskoordinator vurderer patientens arbejdsmotivation lavere end den er!\nErfarne læger og sagsbehandlere, som selv taler med patienten har meget større sikkerhed i at vurdere arbejdsmotivation!\nRelevante, langvarige og velbeskrevne arbejdsprøvninger er en god metode til at vurdere realistisk arbejdsmotivation og arbejdsevne!\nHvis man viser patienterne tillid, så vil ifølge min erfaring, i langt de fleste tilfælde anstrenge sig for at leve op til tilliden.\nTil slut skal nævnes, at en del mennesker har så få intellektuelle og sociale resourcer, at selv et mindre fysisk handikap, vil påvirke deres arbejdsevne i svær grad.\nOvenstående konkrete dilemmaer viser, at retssikkerheden for mange syge borgere på midlertidig kommunal ydelse er truet pga ovennævnte kommunale skøn.\nBerettiget tvivl i kommunale skøn bør i højere grad komme borgeren gode!\nIndførelse af sagsbehandlingsgaranti med nationale tidsfrister og tværfaglig kvalitet i sagsbehandlingen vil derfor af mange gode grunde medføre en væsentlig bedring af patienternes retssikkerhed.\nSpeciallæge i Reumatologi og Rehabilitering


Moderne Murværk Køkken 🔨 Lejlighed - 2019\nDa.EmTudoDesign.com Lejlighed Guide til at købe et moderne murværk køkken\nI den moderne udgave af det indbyggede køkken er materialerne hovedpersonerne. Ikke længere kun fliser men færdig i den nyeste generation, udover træ og sten.\nMasonry køkken, kun klassisk eller moderne?\nFordele ved et indbygget køkken\nModerne murværk køkken: Zappalorto, Terre di Toscana Bronze\nModerne murværk køkken: Zappalorto, Terre di Toscana Belgioioso\nModerne murværk køkken: Zappalorto, Terre di Toscana Belgioioso del.\nModerne murværk køkken: Zappalorto, Terre di Toscana Belgioioso, særlig top\nModerne murværk køkken: Zappalorto, Terre di Toscana Argilla\nModerne murværk køkken: Zappalorto, Terre di Toscana Vintage\nModerne murværk køkken: Zappalorto, Terre di Toscana Vintage forfra\nHvilke materialer til det moderne murværkskøkken?\nKlassiske materialer, der er revideret i moderne murværkskøkkener: fliser og træ\nModerne murværk køkkener lavet med industrielle møbler\nVi har allerede behandlet temaet for de andre i andre artikler murværk køkkener, med fokus på det aspekt, der er knyttet til alt for referencen til denne type møbler med fortidens kultur. Spørgsmålet er faktisk: murværkets køkken er frem for alt et produkt bestemt til miljøer af klassisk stil?\nSvaret er: nej! Et indbygget køkken følger stilen på resten af møblerne og udnytter simpelthen nogle funktioner og tricks, som delene ligger i murværk de forsikrer dig.\nPå den anden side skal vi huske på, at et køkken stadig skal vedligeholde visse foranstaltninger og kvoter, selvom håndlavede apparater af enhver virksomhed.\nMuligheden mere end fortidens produkter, for at kunne indsætte elementer i falsk murværk, giver også mulighed for at oprette miljøer, der er i stand til at udnytte alle mulige teknologier i dette rum i huset det lever på teknologi. Så dette er et kvalitativt spring.\nOgså i et møbleret miljø i moderne stil Fordelene ved et murværkskøkken er utvivlsomt, med udgangspunkt i muligheden for drage fordel af hele rummet tilgængelig, uden affald eller begrænsninger af nogen art.\nI den moderne version af det indbyggede køkken er jeg materialer plejede at være hovedpersonerne. Ikke længere alene fliser, kunstnerisk majolica og mursten genopretning, men materialer af den nyeste generation, æstetisk påvirkning og miljømæssigt bæredygtig, anvendt alene eller sammen med stedsegrønne træblæser og metaller, ligesomrustfri.\nDe fleste af disse materialer har den store fordel, at de også kan bearbejdes på stedet og tilpasse sig de foranstaltninger, der undertiden er bindende med hensyn til industrielle løsninger.\nTænk for eksempel på køkkener i gamle huse, genstand for renovering, hvor væggene er uden for firkantet eller har små nicher, hvor de skal indsætte baserne. den toppen af arbejdeti dette tilfælde finder man sig nødt til at forbinde alle disse situationer uden for måling og opretholde, hvad der er hovedfunktionen, dvs. at være en unik overflade, hvor man kan arbejde komfortabelt og hygiejnisk.\nNår baserne er blevet fladt med forsiden, uanset om de er industrielle eller indbygget i murværk, kan toppen blive modelleret på stedet for at følge uregelmæssighed og løse dem eller realisere alt på plads, efter at de har anbragt støttestrukturen.\ni fotogalleri find nogle meget suggestive billeder af modeller af moderne køkkener med elementer fra kataloget af mærket Zappalorto.\nLad os se nogle af disse materialer til at lave et moderne murværkskøkken. den cement det er utvivlsomt det materiale, der mere end nogen anden repræsenterer en løsning for mange af de dele, der udgør et køkken.\nFaktisk kan cement anvendes med cement ante men også af top. Det er et ekstremt materiale duktilt hvormed man skal forme en hvilken som helst arbejdsflade, at afslutte over baserne og at gøre forlængelser, så du kan få det også snack halvøer eller tilstrækkelige overflader til frokost, når der ikke er andre tabeller til stede.\nBetonbelægningen kan selvfølgelig også anvendes på andre overflader af miljøet, herunder dele af vægge eller gulve, for at have en vis æstetisk kontinuitet.\nKombinationen med andre materialer er miljøets charme endnu mere personlig.\nBillederne henviser til to køkkener i det schweiziske selskab Dade Design som gør beton køkkener.\nDe kan realiseres mix af stykker omfattet cement kombineret med mursten, alle farvede harpiks, ai metaller, al glas eller endda ai træblæser, i sidstnævnte tilfælde, hvis du vil føje en varmere berøring til en atmosfære overdrevent minimalistisk / industriel.\nEt kendetegn ved cement er at præsentere nogle striber, typisk for materialet, som definerer dets æstetiske udseende, uregelmæssigt i cromia. på rørei stedet kan du vælge fløjlsmagende finish, effekt soft-touch, takket være specielle processer og tilsætning af forskellige mikromaterialer.\nDen glatte overflade er naturligvis at foretrække, fordi det er lettere at rengøre og vedligeholde. Cementen modstår godt chok og scratch og selvfølgelig på høje temperaturer, alle grunde, der sikrer dens succes med at indrette et køkken.\nI den polerede version er dette materiale en sammensætning af cement og marmorpulver, påført på et underlag af cement og sand.\nEt andet materiale, der i vid udstrækning anvendes til dets duktilitet i murværkskøkkener, især til det øverste arbejde, er Corian® af DuPont ™. Det er en sammensætning af akrylharpiks for komponenten af 1/3 (PMMA), mens den resterende del består af mineralske stoffer.\nUd over at være duktile, Corian® giver dig mulighed for at have usynlige leduden kritik, hvilket gør det til en ideel løsning, især i vaskeområder, med mulighed for vask integreret let at rengøre. I tilfælde af skade, såsom ridser eller udskæringer, kan Corian® repareres på stedet.\nden formularer de kan udformes på forskellige måder for at løse kritiske løsninger af udenfor-kvadratiske vægge eller nicher, der skal lukkes, samt blot at give udluftning til alt opfindsomheden af et originalt og personligt projekt.\nOgså materialet Kerlite®, produceret af Cotto D'este, egner sig meget godt sammen med hans 3 mm tyk, til at dække moderne køkkener af murværk.\nden Kerlite® det er nemt desinficeres, lys, let at arbejde og lægge, men frem for alt absorberer ikke lugt eller væsker, modstår varme og kulde og bevarer ikke snavs.\nI billedet er en realisering af Modulnova.\nEventuelle snavspletter kan kun fjernes med varmt vand. Kerlite produktionsteknologi®, der bruger meget høje temperaturer, gør overfladerne belagt med dette materiale meget modstandsdygtig over for varmekilder, så du kan placere de varme retter på hylderne uden frygt for skade.\nDet indbyggede køkken, også i den moderne udgave, har træ og fliser blandt de mest anvendte materialer. I dette tilfælde vil det være overfladen og farven på disse materialer, der bestemmer stilen og den endelige indvirkning af køkkenet og karakteriserer den.\nWoods tilbage i naturlig finish og uden overfladisk arbejde vil de have tendens til at gøre miljøet minimalistisk og højteknologisk, især hvis køkkenet også har indsatser rustfri eller glas.\nPå samme måde vil i et moderne murerværk ikke blive brugt til dekoreret fliser, men snarere plader af porcelæn stentøj ultra-tynd, også tilgængelig for at gøre ante og foran til halvøer eller øer.\nHvad angår jeg farver, de mest trendy dem refererer til nuancer af jorden, ligesom Turteldue, den beige, den sand, i alle deres former. Noget mere afgørende farve vil være i komplementerne eller i glas eller lakeret indlæg. I de strukturelle dele i ægte eller falsk murværk er finishene generelt neutrale i farve.\nOgså den Laminam Det er et keramisk materiale, der kan erstatte de klassiske fliser til at dække et moderne murværkskøkken.\nHvad angår den klassiske stil, selv i den moderne, er det muligt at lave murværkskøkkener ved hjælp af containere af industriel produktion at indsættes i faste murværkskonstruktioner.\nDet vigtigste er at respektere visse interne minimumsforanstaltninger og at bruge virksomheder, der har forskellige modularitet til højder, bredder og dybder af baser og væggenheder.\nEn anden detalje, der ikke overses i valget af mærket, er at sikre, at der i de foreslåede rækkevidde er nogle såkaldte stykker jolly, for at kunne anmode om forskellige foranstaltninger for at løse eventuelle overdimensionerede rum eller elementer til internt udstyring af særlige baser som dem kantet, hvor der var et behov.\nPå denne måde løses prisbeløbet for en helt tilpasset sammensætning, hvilket reducerer denne designtilstand til solen strukturelle dele og efterbehandling.